title: Hirvieläimet

text: Hirvieläinten heimoon katsotaan nykyisin kuuluvan 51 lajia. Lajimäärä voi tosin vaihdella eri lähteissä, koska joitakin alalajeja, kuten vapitia, saatetaan pitää niissä omina lajeinaan. Lajeista yksi, schomburgkinhirvi, on kuollut sukupuuttoon.


title: Hirvieläimet

text: Hirvieläinten heimo jaettiin aiemmin viiteen alaheimoon: jalohirvet ("Cervinae"), peurat eli varsinaiset hirvet ("Odocoileinae" / "Capreolinae"), myskihirvet ("Moschinae"), vesikauriit ("Hydropotinae") ja muntjakit ("Muntiacinae"). Nykyisin alaheimoja on useimmissa luokituksissa vain kolme, sillä myskihirvet on erotettu hirvieläimistä omaksi "Moschidae"-heimokseen ja aiempaan muntjakkien alaheimoon kuuluneet lajit on sijoitettu jalohirvien alaheimoon. Vesikauriiden alaheimoon kuuluu vain yksi laji.


title: Munuaisensiirto

text: Munuaisensiirto on toimenpide, jossa ihmiselle siirretään terve munuainen. Ensimmäiset onnistuneet munuaisensiirrot tehtiin vuonna 1954 Bostonissa ja Pariisissa. Suomen ensimmäinen munuaisensiirto tehtiin joulukuussa 1964 eräälle 31-vuotiaalle munuaistulehdusta sairastaneelle miehelle. Suomessa on tehty tähän mennessä yli viisituhatta munuaisensiirtoa.


title: Munuaisensiirto

text: Suomessa 96 % munuaisensiirron saaneista on elossa vuoden kuluttua siirrosta. Siirretty uusi munuainen toimii 93 %:lla vuoden kuluttua siirrosta.


title: Tony Salmelainen

text: Tony Salmelainen (s. 8. elokuuta 1981 Espoo) on suomalainen uransa lopettanut jääkiekkohyökkääjä. Hän pelasi alkukauden 2013–2014 SM-liigassa Helsingin IFK:ssa, mutta ilmoitti marraskuussa 2013 lopettavansa jääkiekkouransa niskavaivojen takia.


title: Tony Salmelainen

text: Edmonton Oilers varasi Salmelaisen toisella kierroksella 41. pelaajana. Hän pelasi NHL:ssä kaikkiaan 70 ottelua.


title: Tony Salmelainen

text: Salmelainen aloitti jääkiekkouransa Calle Branderin luistelukoulussa, mutta pelasi juniorina pitkään Espoon Palloseurassa. Hän pelasi juniorina myös Kiekko-Espoon joukkueessa. HIFK:hon Salmelainen tuli B-juniorina, ja teki SM-liigadebyyttinsä vuonna 1999. Hän teki ensimmäisen maalinsa ensimmäisellä laukauksellaan, mutta loukkaantui samassa ottelussa.


title: Tony Salmelainen

text: Salmelainen pelasi alkukaudella 2000–2001 HIFK:ssa kaikkiaan 19 liigapeliä, mutta siirtyi joulukuussa 2000 Ilvekseen merkittävämpien tehtävien toivossa. Puolentoista Ilves-kauden jälkeen Salmelainen lähti Pohjois-Amerikkaan, jossa hän oli kolme vuotta Edmonton Oilersin organisaatiossa pelaten 13 NHL-peliä.


title: Tony Salmelainen

text: NHL:n käynnistyessä aiheuttaman välivuoden jälkeen kaudella , Salmelainen siirtyi takaisin HIFK:hon. Hän pelasi hienon kauden ja teki muun muassa yhdessä pelissä, 18. lokakuuta Pelicansia vastaan, viisi maalia ja sai lisäksi yhden syöttöpisteen. NHL:ssä Edmonton Oilers kauppasi Salmelaisen pelaajaoikeudet kauden aikana Chicago Blackhawksille, josta Edmonton sai puolustaja Jaroslav Spacekin.


title: Tony Salmelainen

text: 2. maaliskuuta 2006 pelatussa SM-liigaottelussa HPK:ta vastaan Salmelainen pahastui saamastaan kahden minuutin rangaistuksesta ja sai käytöksensä vuoksi rangaistuksen. Kentältä poistuessaan hän heitti roskakoria, joka osui vahingossa HIFK:n linja-autonkuljettajaan, jolloin kuljettajalta murtui nenä ja katkesi kaksi hammasta. Hämeenlinnan poliisi aloitti tapauksesta esitutkinnan.


title: Tony Salmelainen

text: Kauden 2005–2006 lopussa Salmelainen voitti SM-liigan maali- ja pistepörssin tehoin 27+28=55. Hänelle tarjottiin kauden päätteeksi maajoukkuepaikkaa, mutta hän vaati lupausta paikasta MM-kisoissa ja kun päävalmentaja Erkka Westerlund kieltäytyi, Salmelainen jäi pois maajoukkueesta.


title: Tony Salmelainen

text: Kaudeksi Salmelainen siirtyi NHL:ään Chicago Blackhawksiin kahden vuoden sopimuksella. Hän ehti pelata sopimuksestaan vain ensimmäisen kauden Chicagossa, kun kesäkuussa 2007 hänen pelaajaoikeutensa kaupattiin yhdessä puolustaja Jassen Cullimoren kanssa Montreal Canadiensiin, Chicagon saadessa vaihdossa venäläishyökkääjä Sergei Samsonovin.


title: Tony Salmelainen

text: Kesäkuussa 2008 Salmelainen teki kahden vuoden sopimuksen sveitsiläisen HC Servette Genèven kanssa. Hän pelasi Sveitsissä kauden 2012–2013 loppuun ja siirtyi sen jälkeen HIFK:hon.


title: Tony Salmelainen

text: Tonyn isä Tommi Salmelainen oli ensimmäinen NHL:ään eurooppalaispelaaja (St. Louis Blues ) ja kaksinkertainen Suomen mestari HIFK:n joukkueessa. Tonyn nuorempi veli Tobias Salmelainen pelasi myös ammatikseen jääkiekkoa.


title: Tony Salmelainen

text: Salmelainen sai huhtikuussa 2008 syytteen sotilaskarkuruudesta, koska jätti saapumatta palveluspaikkaansa Kaartin jääkärirykmenttiin eikä lykkäysanomusta ollut toimitettu ajoissa puolustusvoimille. 19. toukokuuta pidetyssä oikeuskäsittelyssä Helsingin käräjäoikeus tuomitsi Salmelaisen 45 vuorokaudeksi ehdolliseen vankeuteen.


title: Syömäpuikot

text: Syömäpuikot ovat kaksi samanmittaista, noin kynänkokoista puikkoa, joita käytetään ruokailuvälineenä Kiinassa, Japanissa, Koreassa ja Vietnamissa. Niitä käytettiin ennen yleisesti myös Thaimaassa, mutta 1800-luvun länsimaalaistamiskampanjan jälkeen thairuoka syödään nuudeleita lukuun ottamatta lusikalla ja haarukalla.


title: Syömäpuikot

text: Syömäpuikkoja tehdään puusta, bambusta, metallista, muovista, norsunluusta ja mammutinluusta. Korealaiset syömäpuikot valmistetaan useimmiten metallista, japanilaiset ja kiinalaiset yleensä puusta. Lisäksi japanilaiset syömäpuikot ovat yleisesti lyhyempiä kuin korealaiset ja kiinalaiset.


title: Syömäpuikot

text: Syömäpuikot kehitettiin ainakin 3 000 vuotta sitten Kiinassa, mahdollisesti jopa 5 000 vuotta sitten. Legendan mukaan Kungfutse suosi syömäpuikkoja, koska surmaamiseen soveltuvia välineitä ei ollut sopiva pitää esillä pöydässä. Keisarin hovissa käytettiin hopeisia puikkoja, jotka uskomuksen mukaan hapettuisivat mustiksi, jos ruuassa oli myrkkyä.


title: Syömäpuikot

text: Puikkoja pidetään yleensä oikean käden etusormen ja keskisormen sekä peukalon välissä ja käsitellään pinsettien tapaisesti nostamaan ruoanpalasia suuhun. Eri maissa on toisistaan poikkeavia etikettisääntöjä. Vasemman käden käyttö alkaa olla hyväksyttävää muuten paitsi erittäin muodollisissa tilanteissa. Puikoilla syömistä varten ruoka paloitellaan suupaloiksi jo valmistusvaiheessa, ja riisi keitetään tahmeaksi. Pehmeää ruokaa voi pilkkoa myös puikoilla, joskin ruuan nostaminen suun eteen ja siitä osien irti pureminen on myös hyväksyttävää.


title: Syömäpuikot

text: Kiinassa valmistetaan vuosittain 15 miljardia paria syömäpuikkoja, joiden valmistamiseen kuluu puuta noin 46 km² metsää vastaava määrä. Tämän vuoksi Kiinassa otettiin 1. huhtikuuta 2006 käyttöön viiden prosentin vero kertakäyttöisille syömäpuikoille.


title: Passiivi

text: Passiivi (lat. "passivum") on yksi verbin pääluokista, muita ovat aktiivi ja medium. Indoeurooppalaisissa kielissä passiivi on verbin muoto, jossa transitiiviverbin tekeminen kohdistuu lauseen subjektiin. Suomen kielessä passiivi taas kuvaa verbimuotoja, joissa tekijä jää taka-alalle.


title: Passiivi

text:
Alun perin latinan termi "passivum" kehitettiin kuvaamaan latinan kielioppia, ja sitä kautta termi on levinnyt kuvaamaan myös muiden kielten vastaavia rakenteita. Latinassa passiivi muodostettiin taivuttamalla sanaa persoonamuodoissa, esimerkiksi "amo" ’rakastan’ → "amor" 'minua rakastetaan' ja "amas" ’rakastat’ → "amaris" ’sinua rakastetaan’. Monissa nykyisissä indoerooppalaisissa kielissä passiivi muodostetaan perifrastisesti. Esimerkiksi englannissa ja ranskassa se saadaan verbien "be "ja "être" persoonassa taivutettuilla muodoilla ja partisiipin perfektillä:
Ruotsissa passiivi muodostetaan "-s"-päätteellä, mutta vastaavassa merkityksessä voidaan käyttää myös liittomuotoa, jonka muodostavat apuverbi "vara" tai "bli" sekä pääverbin partisiippi:


title: Passiivi

text: Ruotsissa, saksassa ja ranskassa on myös neutraali pronomini, joka käyttäytyy yksikön kolmannen persoonan tavoin, mutta vastaa merkitykseltään suomen passiivia:


title: Passiivi

text: Suomen kielessä passiivia on perinteisesti pidetty verbin pääluokkana, joka ilmaisee epämääräisen persoonan suorittamaa tekemistä (esimerkiksi "tehdään", "puhuttiin", "on luettu", "tultaisiin"). Passiivia voidaan kutsua myös neljänneksi persoonaksi. Silloin passiivi nähdään verbin subjektittomana persoonamuotona. Aktiivissa taas tekijä mainitaan.Suomessa ja virossa passiivi muodostetaan käyttämällä erillistä verbin taivutusmuotoa.


title: Passiivi

text: Suomen passiivi eroaa indoeurooppalaisten kielten passiiveista siinä, että siihen ei liity subjektia vaan objekti. Esim. lauseessa "aamiainen syödään aamulla" sana "aamiainen" käsitetään objektiksi, ei subjektiksi. Lisäksi suomen passiivi voidaan muodostaa myös intransitiiviverbeistä, esim. "Lapissa vaelletaan". Suomen passiivi eroaa indoeurooppalaisten kielten passiivista myös siinä, että sen käyttö edellyttää, että sen kuvaamalla tapahtumalla on persoonallinen tekijä. Esim. jos sanotaan "portti avataan", se tarkoittaa, että elävä olento, yleensä ihminen, avaa portin. Jos esim. tuuli puhaltaa portin auki, ei käytetä passiivimuotoa, vaan sanotaan esimerkiksi "portti avautuu".


title: Passiivi

text: Kielen varhaisemmassa kehitysvaiheessa suomenkin passiiviin on voinut liittyä subjekti, ja siitä johtuu, että passiivin objektin akkusatiivimuoto on nominatiivin kaltainen paitsi niillä pronomineilla, joilla on t-loppuinen akkusatiivimuoto.


title: Passiivi

text: Kaksoispassiiviksi eli passiivikongruenssiksi kutsutaan verbin liittomuotoja koskevaa ilmiötä, missä passiivin tunnus on lisätty liittomuodossa kahteen osaan, esimerkiksi "ollaan katseltu", "ei oltu menty".


title: Passiivi

text: Kongruenssin (eli samaan rakenteeseen kuuluvien sanojen ja lausekkeiden toisiinsa mukautumisen ja kieliopillisen yhdenmukaisuuden) takia liittomuodossa passiivin tunnus on liitetty kahteen eri verbinmuotoon: "ollaan menty, "ei oltu jaksettu. Tavallisesti passiivikongruenssia käytetään kielteisessä pluskvamperfektissä ("Hänelle ei oltu viestitty asiasta") sekä kielteisessä konditionaalin perfektissä ("Tapahtumaa ei oltaisi voitu välttää"). Passiivikongruenssi on yleisempää puhutussa kuin kirjoitetussa kielessä. Puheessa sitä esiintyy myös silloin, kun passiivimuoto on monikon 1. persoonan tehtävässä: "Me ollaan jo syöty", "Me ei olla nähty Tomia moneen vuoteen".


title: Steppi

text: Steppi (alkuperäiseltä englanninkieliseltä nimeltään "tap dance") on tanssilaji, jossa rytmillä on suuri merkitys. Sitä tanssitaan useimmiten nahkakengissä, joiden pohjaan on kiinnitetty alumiiniset raudat, lattiaan naputtelemalla. Stepata voi mihin musiikkiin tahansa, mutta perinteisintä steppimusiikkia on jazz. Tanssityylin lähisukulaisia ovat mm. myös koputuksia käyttävät irlantilainen tanssi ja flamenco. Jazztanssilla on myös yhteinen alkuperä stepin kanssa.


title: Steppi

text: Steppiaskelten nimitykset ovat englanninkielisiä: perusaskeleita ovat muun muassa yksiääniset "step", "heel", "toe", "stamp", "dig", "point", "brush" ja "scuff", sekä kaksiääniset "shuffle", "flap", "riff", "paddle" ja "roll". Steppiaskeleiden nimien yhteydessä on hyvä todeta, että vaikka edellä mainitut askelnimitykset ovat aika vakiintuneita, yleisesti ottaen steppiterminologia on hyvin kirjavaa ja jokaisesta askeleesta löytyy monta käytössä olevaa nimitystä.


title: Steppi

text: Steppitekniikan tärkeänä perustana ovat nilkan rentous ja hallinta sekä hyvä rytmitaju. Stepin yksinkertaisten perusaskeleiden kautta voi päästä nopeastikin mukaan tekemisen makuun, mutta stepin edistynyt ja ammattilaistason työskentely edellyttää jo yhtä hienoviritteistä instrumentin hallintaa kuin mikä tahansa soitininstrumentti ja vuosien harjoittelun.


title: Steppi

text: Tanssi kehittyi Yhdysvalloissa 1900-luvun alkuvuosikymmeninä, ja tuli erityisen suosituksi 1920-luvulla muun muassa elokuvien välityksellä. Steppinumero olikin pitkään erottamaton osa musikaaleja ja usein muitakin elokuvia. Kuuluisista steppielokuvista voi mainita muun muassa "Laulavat sadepisarat" ("Singin' in the Rain", 1952), sekä Shirley Temple- ja Ginger Rogers/Fred Astaire -elokuvat.


title: Steppi

text: Yksi nimekkäimmistä uuden sukupolven ammattilaissteppaajista on yhdysvaltalainen Savion Glover.


title: Steppi

text: Steppiä on useampaa eri lajia, mutta helpoiten se voidaan jakaa kahteen eri lajiin, showsteppiin ja rytmisteppiin. Showsteppiä, näyttävämpää ja helpompaa tyyliä, edustivat muun muassa edellä mainitut musikaalielokuvat, kun taas rytmisteppi on hiukan vaativampi laji, joka on saanut vaikutteita esimerkiksi afrosta. Nykysteppi käykin vilkasta vuoropuhelua myös muiden tanssilajien, kuten modernin tanssin ja breakdancen kanssa.


title: Liisa Tavi

text: Liisa Kaarina Tavi (s. 12. toukokuuta 1956 Tohmajärvi) on Joensuusta kotoisin oleva suomalainen laulaja ja lauluntekijä.


title: Liisa Tavi

text: Jo pienestä eri tilaisuuksissa laulanut Liisa Tavi kävi keskikoulun ja opiskeli vuoden verran musiikkiopistossa Joensuussa. Laulajanura lähti liikkeelle poliittisen laululiikkeen parista, kun hän liittyi Agit Prop -yhtyeeseen Sinikka Sokan tilalle vuonna 1976.


title: Liisa Tavi

text: Kesällä 1979 Tavi teki läpimurtonsa, kun hänen Henrik Otto Donnerin perustamalla Ponsi-levymerkillä julkaistu esikoissinglensä ”Lasta ei saa tukuttaa” voitti television Levyraadin. Toinen Tavin tunnetuimnista lauluista on alun perin Kollaa kestää -yhtyeen kappale ”Jäähyväiset aseille” (1981).


title: Liisa Tavi

text: Tuotannossa toistuu usein teemana kannanotot inhimillisyyden puolesta. Tekstejä ovat tehneet Tavin itsensä lisäksi muun muassa Pelle Miljoona, Anki Lindqvist, Liisa Ryömä, Kari Peitsamo, Pentti Saaritsa, Tommy Tabermann, Hector ja Pekka Tegelman. Violeta Parran tuotannosta suomeksi kääntyivät ”Elämälle kiitos” ja ”Kun palaan nuoruuteeni”. Tavi on esittänyt ja levyttänyt suomeksi myös monia brasilialaisen Chico Buarquen lauluja.


title: Liisa Tavi

text: Liisa Tavi osallistui Suomen euroviisukarsintoihin vuonna 1980 kappaleella ”Nopea talven valo”, jonka oli säveltänyt hänen silloinen aviomiehensä Pekka Tegelman.


title: Liisa Tavi

text: Liisa Tavi on myös säveltänyt ja sanoittanut omaa tuotantoaan. Joissakin lauluissa sekä sävel että sanat ovat artistin omat: ”Ihmeiden aika”, ”Levoton taival”, ”Onneton vai onnellisin”, ”Suojele itseäs” ja ”Vuokses uskallan”. Kappaleet löytyvät levyltä "Ihmeiden aika", jonka Helsingin Sanomien kulttuuritoimitus valitsi vuoden 1994 parhaiden levyjen joukkoon.


title: Liisa Tavi

text: 1990-luvun lopulla Liisa Tavi matkusti Brasiliaan esiintymään ja keräämään aineistoa uutta levyä varten. Vuonna 2002 ilmestyi viimeisin levy "Vaeltava sydän", joka koostuu brasilialaisesta musiikista ja on bossanovan sävyttämä kokonaisuus. Levyllä vierailivat Tavin duettopareina Anneli Saaristo ja Otto Donner, joka myös tuotti levyn.


title: Liisa Tavi

text: Tavin ääntä kuulee usein yhdellä Rauli Badding Somerjoen soitetuimmista kappaleista: ”Tähdet tähdet” -laulun kertosäkeen naisääni on Liisa Tavin.


title: Liisa Tavi

text: Tavi sai valtion taiteilijaeläkkeen keväällä 2008.


title: Quezon City

text: Quezon City on Filippiinien entinen pääkaupunki ja suurin kaupunki asukasluvultaan. Kaupungissa asui 2 679 450 ihmistä vuonna 2007. Quezon kuuluu Metro Manilan suurkaupunkialueeseen, joka muodostaa yhden maailman suurimmista metropolialueista. Kaupunki on nimetty Filippiinien entisen presidentin Manuel L. Quezonin mukaan.


title: Quezon City

text: Kaupungissa on useita avaria puistoja, puiden reunustamia bulevardeja ja monia kauppa-alueita, jotka ovat suosittuja ympäri metropolialueen. Yli 160 neliökilometrin laajuisessa kaupungissa on hyvin vähän teollisuutta. Suurin osa kaupungista on kaavoitettu asumisalueeksi.


title: Quezon City

text: Presidentti Manuel L. Quezonin haaveesta perustaa maalleen tulevaisuuden pääkaupunki sai Quezon City alkunsa. Kaupunki perustettiin 12. lokakuuta 1939. 17. heinäkuuta 1948 Quezon Citystä tehtiin Filippiinien pääkaupunki ja samalla kaupunki laajeni käsittämään nykyisen alueensa. Presidentti Ferdinand Marcos siirsi Filippiinien pääkaupungin takaisin Manilaan 24. kesäkuuta 1976.


title: Quezon City

text: Quezon City keräsi kansainvälisen mediahuomion nyrkkeilypromoottori Don Kingin järjestäessä kaupungissa olevalla Araneta Coliseumilla "Thrilla in Manila" -nyrkkeilyottelun Muhammad Alin ja Joe Frazierin välillä 1. lokakuuta 1975.


Turkmenistanin sosialistinen neuvostotasavalta (, "Türkmenistan Sowet Sotsialistik Respublikasy", ), lyhyemmin Turkmenistanin SNT (, "Türkmenistan SSR, TürSSR", ), oli Neuvostoliiton osavaltio Keski-Aasiassa. Se käsitti nykyisen Turkmenistanin alueen.


Turkmenistanin SNT:n edeltäjä oli 7. elokuuta 1921 Turkestanin ASNT:n yhteyteen perustettu Turkmeenien alue. Turkmenistanin SNT perustettiin syksyllä 1924 Turkmeenien alueesta sekä osista Buharan ja Horezmin sosialistisia neuvostotasavaltoja. Turkmenistanin sosialistinen neuvostotasavalta liittyi Neuvostoliittoon 13. toukokuuta 1925.


title: Turkmenistanin sosialistinen neuvostotasavalta

text: Neuvostovallan alkuaikana turkmeenien paimentolaiselämä pyrittiin lopettamaan perustamalla kollektiivisia maatiloja ja heidän islamilainen uskontonsa pyrittiin myös tuhoamaan. Nämä sortotoimet purkautuivat kapinana neuvostohallintoa vastaan 1936. Kapina kukistettiin ja yli miljoona turkmeenia pakeni Afganistaniin ja Iraniin. Turkmeenien uskontoon kohdistuneita sortotoimenpiteitä kuvaa hyvin se, että vuonna 1911 Turkmenistanin alueella oli 411 moskeijaa, mutta vuonna 1941 niistä oli käytössä enää viisi. Myös Turkmenistanin kansallisuusoloja pyrittiin sekoittamaan, tuomalla tuhansia venäläisiä uudisasukkaita asumaan alueelle.


text: Karakumin kanavan rakentaminen 1950-luvulla muutti laajat, siihen asti hyödyttömät, alueet puuvillanviljelylle soveltuviksi. Kanavan vesi johdettiin Amudarjajoesta, mikä aiheutti Araljärven kutistumisen.


text: Neuvostoliiton hajotessa Turkmenistanin SNT julistautui itsenäiseksi 27. lokakuuta 1991 ja siitä tuli itsenäinen Turkmenistan.


title: Hangzhou

text: Hangzhou () on Zhejiangin maakunnan pääkaupunki Kiinassa. Kaupungin väkiluku on 8,700 miljoonaa (2010) ja pinta-ala 16 596 neliökilometriä. Kaupunki sijaitsee Qiantangjoen ja sen pohjoispuolisen Xihu-järven rannalla, noin 180 kilometriä lounaaseen Shanghaista. Xihu-järven alueella on 33 neliökilometrin laajuinen kulttuurimaisema, joka on sisälletty UNESCO:n maailmanperintökohteisiin.


title: Hangzhou

text: Hangzhou rajautuu idässä Itä-Kiinan mereen. Etelässä kaupungin naapurina ovat Shaoxingin, Jinhuan ja Quzhoun, lännessä Huangshanin, sekä pohjoisessa Xuanchengin, Huzhoun ja Jiaxingin prefektuuritason kaupungit.


title: Hangzhou

text: Hangzhou perustettiin Kiinassa 221–206 eaa. sijainneen Qin-dynastian aikakaudella. Se tunnetaan yhtenä Kiinan seitsemästä historiallisesta pääkaupungista. Kun Jin-dynastia valloitti Song-dynastian pääkaupunki Kaifengin vuonna 1126 Song-hallitsijoiden hovi pakeni Hangzhouhun, joka nimettiin Linaniksi. Kaupunki säilytti pääkaupungin aseman aina Kiinan mongolivalloitukseen saakka, jolloin mongolien perustama Yuan-dynastia siirsi pääkaupungin Pekingiin. Tutkimusmatkailija Marco Polo kuvaili Hangzhoun kaupunkia hänen käydessään paikalla 1200-luvulla. Kiinan kommunistit ottivat kaupungin haltuunsa Kiinan sisällissodan aikana 3. toukokuuta 1949.


title: Hangzhou

text: Hangzhou Xiaoshanin kansainvälinen lentoasema sijaitsee noin 30 kilometriä kaupungin keskustasta itään. Hangzhoun metro on rakenteilla. Hangzhoun rautatieasemalta on yhteyksiä suurimpiin kaupunkeihin. Hangzhoun itäiseltä rautatieasemalta on suurnopeusjunayhteys Shanghai Hongqiaon rautatieasemalle.


title: Hangzhou

text: Hangzhoun bruttokansantuote vuonna 2013 oli 834,35 miljardia renminbiä. Suurin teollisuuden ala on laitevalmistus. Muita suuria aloja ovat esimerkiksi tekstiili-, ruoka-, sähkötekniikka- ja lääketeollisuus. Hangzhoulainen naistenvaatevalmistaja Hangzhou JNBY Finery oli ensimmäinen alallaan Kiinassa ja se omistaa tuotemerkit JNBY, Jiangnan Buyi, Suxie ja CROQUIS. Hangzhou on myös verkkokauppayhtiö Alibaba Groupin kotikaupunki. Turismi tuotti Hangzhoulle vuonna 2013 noin 160 miljardia renminbiä ja kaupungissa vieraili arviolta 94 miljoonaa kiinalaista ja noin 3,16 miljoonaa ulkomaalaista turistia. Hangzhoun ulkomaan viennin arvo oli vuonna 2013 noin 65 miljardia dollaria ja tärkeimmät vientikohteet olivat EU, Yhdysvallat ja Japani.


title: Hangzhou

text: Hangzhoun prefektuuritason kaupungin Xihun piirin Longjingin kylän ympäristössä viljellyistä teepensaista tuotetaan Kiinan parhaimpiin kuuluvaa vihreää teetä, Xihu Longjing -teetä.


title: Hangzhou

text: Hangzhou jakautuu piirikuntatasolla kymmeneen kaupunkipiiriin, yhteen piirikuntatason kaupunkiin ja kahteen piirikuntaan seuraavasti (piirikuntien väkiluku 2010):


title: Hangzhou

text: Kaupunkipiirit (8 kpl)


title: Hangzhou

text:
Piirikuntatason kaupunki (1 kpl)
Piirikunta (2 kpl)


Tadžikistanin autonominen sosialistinen neuvostotasavalta (Tadžikistanin ASNT) oli Uzbekistanin neuvostasavaltaan kuulunut autonominen neuvostotasavalta Neuvostoliitossa. Se käsitti nykyisen Tadžikistanin alueen.


title: Tadžikistanin autonominen sosialistinen neuvostotasavalta

text: Tadžikistanin ASNT perustettiin vuonna 1924 Turkestanin ASNT:n ja Buharan SNT:n osista. Tadžikistanin ASNT tuli kuulumaan Uzbekistanin SNT:aan, jonka mukana se liittyi Neuvostoliittoon 13. toukokuuta 1925. Tadžikistanin ASNT:sta tuli Tadžikistanin sosialistinen neuvostotasavalta 5. joulukuuta 1929. Tämän jälkeen se muodosti Uzbekistanin kanssa samanarvoisen Neuvostoliiton osavaltion.


title: Autoradiopuhelin

text: Autoradiopuhelin (ARP) oli Suomen ensimmäinen kaupallisesti toiminut julkinen matkapuhelinverkko. Se oli silloisen Posti- ja lennätinlaitoksen ylläpitämä. Teknologiaa sanotaan myös ”nollannen sukupolven tekniikaksi”. Tukiasemasolujen välillä siirtyminen ei toiminut vielä automaattisesti. Verkon perustamisesta tehtiin ehdotus vuonna 1968, ja rakentaminen alkoi seuraavana vuonna. Se aukesi vuonna 1971 ja toimi vuoteen 2000 asti NMT-450:n ja NMT-900:n rinnalla. ARP-verkkoon jäi sen sulkemisen jälkeen vielä yksi kanava jokaiselle tukiasemapaikalle Tele Alert-150 palvelulle vuoden 2003 heinäkuulle asti.


title: Autoradiopuhelin

text: ARP oli laitteiden ja käytön kalleudesta huolimatta menestys ja saavutti suurta suosiota, varsinkin kun sillä oli monopoliasema. Enimmillään sillä oli vuonna 1986 yli 35 000 käyttäjää. Se oli pitkään ainoa matkapuhelinverkko, jolla oli kuuluvuutta koko Suomessa. Tekniikan rajoittuneisuudesta johtuen verkko tuli kuitenkin erittäin ruuhkaiseksi, joten sille löytyi myöhemmin käyttäjiä enää lähinnä erityisryhmistä, joille muut verkot eivät pystyneet tarjoamaan kuuluvuutta.


title: Autoradiopuhelin

text: ARP toimi 150 MHz:n taajuusalueella. Sille varattu 147,900–154,875 MHz:n taajuusalue oli jaettu 80:een kapeakaistaista FM-modulaatiota käyttävään kanavaan 25 kHz:n kanavajaolla kanavanumeroinnin alkaessa 00:sta loppuen 99:n. Dupleksierotus oli 5 MHz tukiaseman lähettäessä alemmalla taajuudella. 00-kanava oli järjestelmän kutsukanava, jolla päätelaitteille lähetettiin CCIR-selektiivikutsuilla tieto tulevasta puhelusta. Kaikki 10-alkuiset kanavat olivat ns. valtakunnallisia puhekanavia. Tukiasemassa sattoi olla jopa 8 paikallista puhekanavaa vähentämässä paikallisen valtakunnallisen puhekanavan ruuhkautumista.


title: Autoradiopuhelin

text: Päätelaitteiden lähetysteho oli 1–15 wattia ja tukiaseman 50 wattia. Päätelaitteet olivat ajoneuvoasemia tai kannettavia ajoneuvoasemia. Vasta loppuvuosina markkinoille ilmaantui muutama ARP-verkon käsiradiopuhelinkin. Aluksi verkossa käytettiin vain "puolidupleksi"-siirtoa, minkä takia puhetta ei voinut vastaanottaa ja lähettää yhtä aikaa. Myöhemmin markkinoille tuli kuitenkin myös "täysdupleksi"-autopuhelimia. Samalla siirtyminen kanavakiteistä taajuussynteesitekniikkaan toi päätelaitteisiin kaikki 80 kanavaa ja ns. automaattisen vapaan puhekanavan haun. Verkko aloitti käsivälitteisenä, mutta 1990-luvulla siirryttiin automaattiseen välitykseen. Solun koko oli keskimäärin 30 km.


title: Kaarle IV

text: Kaarle IV on seuraavien henkilöiden nimi:


Tadžikistanin sosialistinen neuvostotasavalta, lyhenteeltä Tadžikistanin SNT (, ) oli Neuvostoliiton osavaltio Keski-Aasiassa. Se käsitti nykyisen Tadžikistanin alueen.


title: Tadžikistanin sosialistinen neuvostotasavalta

text: Tadžikistanin SNT perustettiin 5. joulukuuta 1929 Uzbekistanin SNT:aan kuuluneesta Tadžikistanin ASNT:sta. Neuvostoliittoon Tadžikistanin SNT:n alue oli liitetty jo 13. toukokuuta 1925 Uzbekistanin SNT:n mukana.


text: Neuvostoliiton hajotessa Tadžikistanin SNT julistautui itsenäiseksi 9. syyskuuta 1991 ja siitä tuli itsenäinen Tadžikistanin valtio.


title: Sakari Kukko

text: Jyrki Sakari Kukko (s. 8. heinäkuuta 1953 Kajaani) on suomalainen muusikko. Hän säveltää ja soittaa muun muassa saksofonia ja huilua. Kukko tunnetaan erityisesti etnovaikutteisesta musiikistaan, jota hän on ollut tekemässä Piirpauke-yhtyeessä. 1980-luvulla Kukko soitti myös Youssou N'Dourin Etoile du Dakar -yhtyeessä Senegalissa. Hän on toiminut vierailevana soittajana myös suomalaisessa rock-musiikissa, muun muassa Amorphiksen ja Kingston Wallin levyillä. "Viimeisin Koli" -albumi nousi EBU:n maailmanmusiikkilistan ykköseksi.


title: Sakari Kukko

text: Kukon musikaalisuus huomattiin jo hänen ollessaan 11-vuotias koululainen, kun hänet valittiin Yleisradion Hyppy huipulle -radio-ohjelmaan vuonna 1964, jossa hän esitti laulun "Laulu laululle". Kukko kirjoitti ylioppilaaksi 1973 ja opiskeli Sibelius-Akatemiassa 1973–1975. Lisäksi hän opiskeli yksityisesti sävellystä Edward Vesalan johdolla ja on tehnyt opintomatkoja eri maihin Aasiassa, Afrikassa, Etelä-Amerikassa ja Itä-Euroopassa. Kukko on esiintynyt Piirpauken tai paikallisten muusikoiden kanssa yli 30 maassa.


title: Sakari Kukko

text: Kukon elämäkerta "Sakari Kukko – kaiken maailman pelimanni" julkaistiin elokuussa 2017 (kirj. Elina Saksala, LIKE Kustannus Oy)Kukko on soittanut tai levyttänyt seuraavissa kokoonpanoissa:


title: Karakirgiisien autonominen alue

text: Kara-Kirgiisien autonominen alue (venäjäksi Кара-Киргизская АО) oli Venäjän FSNT:aan kuulunut autonominen alue Neuvostoliitossa. Se käsitti nykyisen Kirgisian alueen. Venäjän kielessä käytettiin kirgiiseistä sanaa "kara-kirgiisi" 1920-luvun puoliväliin asti erotukseksi kazakeista, joita kutsuttiin tuohon asti kirgiiseiksi.


title: Karakirgiisien autonominen alue

text: Kara-Kirgiisen autonominen alue perustettiin 14. lokakuuta 1924 Turkestanin ASNT:n koillisosasta. Alueen nimi muutettiin 15. maaliskuuta 1925 muotoon Kirgiisien autonominen alue. Kirgiisien autonomisesta alueesta muodostettiin Kirgiisien autonominen sosialistinen neuvostotasavalta 1. helmikuuta 1926.


Kirgiisien autonominen sosialistinen neuvostotasavalta (Kirgiisien ASNT) oli kahden Venäjän FSNT:aan kuuluneen autonomisen neuvostotasavallan nimi Keski-Aasiassa Neuvostoliitossa. Ne käsittivät suunnilleen nykyiset Kazakstanin ja Kirgisian alueet.


title: Kirgiisien autonominen sosialistinen neuvostotasavalta

text: Syy siihen minkä vuoksi Kirgiisien ASNT on tarkoittanut kahta eri aluetta, johtuu siitä että 1920-luvun puoliväliin asti venäläiset käyttivät termiä "kirgiisit" sekä kazakeista että kirgiiseistä, tosin viimeksi mainituista käytettiin myös termiä "kara-kirgiisit".


text:
Ensimmäinen Kirgiisien ASNT perustettiin 26. elokuuta 1920. Se kuului Venäjän SFNT:aan ja käsitti suunnilleen nykyisen Kazakstanin alueen. Tämä Kirgiisien ASNT nimettiin uudelleen 15.-19. huhtikuuta 1925, jolloin sen nimeksi tuli Kazakkien autonominen sosialistinen neuvostotasavalta.
Toinen Kirgiisien ASNT perustettiin 1. helmikuuta 1926 Kirgiisien autonomisesta alueesta. Se kuului Venäjän SFNT:aan ja käsitti nykyisen Kirgisian alueen. Kirgiisien ASNT:sta muodostettiin 5. joulukuuta 1936 Kirgiisien SNT, josta tuli Neuvostoliiton osavaltio.


title: Teletunnistetieto

text: Teletunnistetiedolla tarkoitetaan puheluista, tekstiviesteistä, sähköpostiviesteistä, www-yhteyksistä ja vastaavista puhelin- ja Internet-yhteyksistä syntyviä lähettäjä-, vastaanottaja- ja aikatietoja. Teletunnistetiedosta ilmenee, kuka on viestinyt kenen kanssa ja koska sekä mahdollinen matkapuhelimen sijaintipaikka. Teletunnistetiedolla ei tarkoiteta itse viestin sisältöä.


title: Sinivalmuska

text: Sinivalmuska ("Lepista nuda") on helttasieni, jota tavataan havu- ja lehtimetsissä. Muut "Lepista"-suvun sienet ovat yleensä nimeltään malikoita.


title: Sinivalmuska

text: Sinivalmuska on tanakka, lakki on 5–15 senttiä leveä ja väriltään sini- tai ruskeanvioletti, märkänä laikkuinen. Lakin pinta on sileä, nuorempana pallomainen, vanhemmiten laakeita, reunat alas kääntyneitä ja mutkaisia. Jalka tukeva ja lyhyt, 6-10 cm pitkä ja 2-3 cm leveä, tyvestä leveämpi. Sinipunertavan värinen, valkohärmeinen, sen yläosa on itiöpölystä vaaleampi. Heltat ovat kolotyviset violetit, vanhemmiten muuttuvat ruskehtaviksi. Sinivalmuskan malto on vaalean violetinruskeaa ja itiöpöly on väriltään vaaleanpunertavaa. Malto on vaaleanviolettia, kiinteää ja maku mieto. Tuoksu aromaattinen, ja vähenee sientä kypsennettäessä.


title: Sinivalmuska

text: Sinivalmuskan kanssa saman näköisiä lajeja ovat syötäväksi kelpaamattomat haisu- ja löyhkäseitikki, mutta ne ovat metsäsieniä ja niiden itiöpöly on ruskeaa. Lisäksi ne erottaa sinivalmuskasta muun muassa niiden voimakkaan hajun perusteella.


title: Sinivalmuska

text: Yleinen Etelä-Suomessa, Keski-Suomeen asti, harvinaisena tavataan Lapissa käsivarteen asti.


title: Sinivalmuska

text: Sinivalmuskan itiöemät ilmestyvät maan pinnalle myöhään, yleensä syyskuun jälkeen. Sienet kasvavat metsissä usein suurina yhdyskuntina, joita voi tavata vielä marraskuussa. Sienen kasvupaikoilla on usein paljon lahoavaa lehtiainesta, elinpaikkoja ovat muun muassa kompostit, hakamaat, lehdot ja puistot. Härmämalikka kasvaa samanlaisilla paikoilla.


title: Sinivalmuska

text: Sinivalmuska on miellyttävän tuoksuinen ja makuinen ja sitä käytetäänkin ruokasienenä. Sienen voi käsitellä kuivaamalla tai pakastamalla omassa nesteessään keittämisen jälkeen. Joidenkin tietojen mukaan voisi syödä ilman esikäsittelyä, mutta ryöppääminen miedontaa sienen makua, minkään sienien syömistä raakana kuitenkaan ei suositella.


Kirgiisien sosialistinen neuvostotasavalta, lyhenteeltä Kirgiisien SNT (, ) oli Neuvostoliiton osavaltio Keski-Aasiassa. Se käsitti nykyisen Kirgisian alueen.


title: Kirgiisien sosialistinen neuvostotasavalta

text: Kirgiisien SNT muodostettiin Venäjän FSNT:aan kuuluneesta Kirgiisien ASNT:sta 5. joulukuuta 1936. Neuvostoliiton hajotessa Kirgiisien SNT muutti nimensä Kirgistanin tasavallaksi 30. elokuuta 1991 ja julistautui itsenäiseksi seuraavana päivänä. Vuonna 1993 maan nimi muutettiin nykyiseen muotoonsa Kirgisia.


title: Elohopea (sarjakuvahahmo)

text: Elohopea (), oikealta nimeltään Pietro Maximoff, on hahmo Marvelin sarjakuvamaailmassa. Hahmon loivat Stan Lee ja Jack Kirby, ja hän esiintyi ensimmäistä kertaa "X-Men" -sarjakuvan numerossa 4 vuonna 1964.


title: Elohopea (sarjakuvahahmo)

text: Suomessa Elohopea esiintyi ensimmäisen kerran Ihmesarjan numerossa 45 (1967). Lisäksi Elohopeasta on esiintynyt elokuvissa kaksi eri versiota: "X-Men" -elokuvasarjassa häntä näyttelee Evan Peters ja elokuvassa "" Aaron Taylor-Johnson.


title: Elohopea (sarjakuvahahmo)

text: Elohopean erikoisominaisuus on nopeus. Elohopea on Magneton poika. Elohopealla on kaksoissisko Purppuranoita (Wanda Maximoff), jolla on omia taikavoimia. Heillä on myös sisarpuoli Polaris (Lorna Dane), joka hallitsee magnetismia, mutta ei yhtä hyvin kuin isänsä.


title: Elohopea (sarjakuvahahmo)

text: Pietrolla on myös vaimo Epäinhimillisten kuningasperheen Kristalli (Crystalia Amaquelin Maximoff) ja tytär Luna. Lunalla ei ole todettu vielä mutanttivoimia, mutta Kristalli hallitsee elementtejä. Vuoden 2006 Son of M -minisarjassa todettiin että Lunalla on voimia.


title: Elohopea (sarjakuvahahmo)

text: Ne ovat ilmeisesti Epäinhimillisten voimia, koska mutanttivoimat tulevat esiin vasta murrosiässä. Luna on mainitussa sarjassa kuusivuotias.


title: Elohopea (sarjakuvahahmo)

text: Elohopea on ollut siskonsa kanssa Pahojen Mutanttien Veljeskunnan jäsen, mutta he eivät silloin tienneet Veljeskunnan johtajan Magneton olevan heidän isänsä. Isyys keksittiin Marvelilla vasta myöhemmin kun Magneto nähtiin ensi kerran ilman kypärää ja joku keksi että Magnetohan on Elohopean näköinen.


title: Elohopea (sarjakuvahahmo)

text: Elohopea on ollut myös Kostajien ja Epäinhimillisten kuninkaallisen perheen jäsen. Myöhemmin hän huomasi, että Kristallilla oli suhde toisen miehen kanssa ja he erkanivat. Tämän jälkeen hän liittyi U.S.A:n hallituksen sponsoroimaan ryhmään nimeltä Tekijä-X.


title: Kummisetä (elokuva)

text: Kummisetä on vuonna 1972 julkaistu Francis Ford Coppolan ohjaama elokuva. Se perustuu Mario Puzon samannimiseen romaaniin ja on "Kummisetä"-trilogian ensimmäinen osa. Pääosissa ovat Marlon Brando, Al Pacino, Diane Keaton ja James Caan. Elokuva on perhekronikan tapaan kerrottu tarina italialaislähtöisen järjestäytyneen rikollisuuden, mafian, vaikutusvallasta ja toiminnasta Yhdysvalloissa toisen maailmansodan jälkeisenä aikana. Siinä ei kuitenkaan esitetä suoranaista sanallista viittausta mafiaan.


title: Kummisetä (elokuva)

text: Elokuva noudattaa melko tarkkaan romaanin tapahtumia. Se sijoittuu noin kymmenen vuoden pituiselle ajanjaksolle heti toisen maailmansodan jälkeen. Elokuva sai katsojilta erittäin hyvän vastaanoton ja ohjaaja Coppola ja pääosaa esittänyt Pacino nousivat tätä kautta maailmanmaineeseen. Myös Robert Duvall ja James Caan saivat siitä vauhtia uralleen.


title: Kummisetä (elokuva)

text: Corleonen mafiaperheen päämies Don Vito Corleone järjestää häät tyttärelleen Connielle ja Carlo Rizzille. Häihin osallistuu toisesta maailmansodasta palannut Don Corleonen nuorin poika Michael, joka vakuuttaa tyttöystävälleen Kay Adamsille, että hän ei ole samanlainen kuin veljensä Sonny ja Fredo, jotka ovat mukana isänsä rikollisessa elämässä. Yksi häävieraista on Don Corleonen kummipoika Johnny Fontane, joka kertoo Don Corleonelle, että Hollywoodin elokuvatuottaja Jack Woltz ei anna hänelle pääosaroolia tulevassa elokuvassa. Don Corleone lähettää "consiglierinsä", lakimies Tom Hagenin Woltzin luokse neuvottelemaan Fontanelle pääosaroolia. Woltz ei suostu Hagenin ehdotuksiin, joten seuraavana aamuna hän herää sängystä palkintohevosensa Khartoumin irtileikatun pään kanssa.


title: Kummisetä (elokuva)

text: Hagenin paluun jälkeen huumekauppias Virgil Sollozzo ehdottaa liittoa Corleonen perheen kanssa ja lupaa Don Corleonelle osinkoja heroiinikaupassa. Don Corleone kuitenkin kertoo Sollozzolle, että osallistuminen huumekauppaan voisi tuhota hänen poliittiset kontaktinsa. Sollozzo on yhteistyössä kilpailevan Tattaglian perheen kanssa, joten Don Corleone lähettää palkkatappajansa Luca Brasin Tattaglioiden luokse. Tattagliat kuitenkin tappavat Brasin, ja samanaikaisesti Sollozzon värväämät salamurhaajat ampuvat Don Corleonea. Michael vierailee isänsä luona sairaalassa. Siellä hän siirtää Don Corleonen toiseen huoneeseen, jotta Sollozzon palkkatappajat eivät voisi paikantaa ja murhata tätä.


title: Kummisetä (elokuva)

text: Michael kehittää yhdessä muun Corleonen mafiaperheen kanssa suunnitelman murhata Solozzo. Suunnitelma pannaan toimeen ja onnistuu, mutta peläten kostoa Michael pakenee Siciliaan, jossa hän asettuu aloilleen ja menee naimisiin. Samalla Corleonen mafiaperheen päämiehenä toimiva Sonny taistelee alati kasvavaa jengisotaa. Samoihin aikoihin Connien avioliitto Carlon kanssa alkaa rappeutua, kun mies alkaa käydä väkivaltaiseksi vaimoaan kohtaan. Sonny suuttuu tästä ja uhkaa tappaa Carlon siskonsa pahoinpitelystä. Erittäin pahan pahoinpitelyn jälkeen Sonny saa raivokohtauksen ja lähtee suutuspäissään tappamaan Carlon. Matkalla hän kuitenin päätyy vihollismafian väijytykseen, jossa hänet ammutaan hengiltä. Vito järkyttyy suuresti esikoispoikansa kuolemasta, mutta päättää suosiolla olla kostamatta ja sen sijaan lupaa muille mafiapomoille mitä tahansa, jotta tämä sota loppuisi. Michael joka on viettänyt viimeiset vuodet rauhallisesti kokee kuitenkin vielä sodan viimeisen tragedian, kun hänen vaimonsa kuolee hänelle tarkoitettuun autopommiin. Ilman mitään syytä jäädä Siciliaan Michael palaa New Yorkiin ja seuraavat vuodet hän toimii isänsä mafiaperheessä, käynnistää suhteensa uudelleen Kayn kanssa, ja pian on koko mafiaperheen päämies. Eläkkeelle väistynyt Vito leikkii puutarhassa lapsenlapsensa Anthonyn kanssa, kun hän saa kuolettavan sydänkohtauksen.


title: Kummisetä (elokuva)

text: Viton hautajaisissa Corleonen perheen "caporegime" Salvatore Tessio ehdottaa Michaelille tapaamista Don Barzinin kanssa, mistä Michael päättelee, että Tessio on petturi perheessä. Michael järjestää New Yorkissa salamurhia, joissa hänen salamurhaajansa tappavat Moe Greenen, Don Straccin, Don Cuneon, Don Tattaglian ja Don Barzinin. Petturiksi paljastunut Tessio viedään pois ammuttavaksi. Michael kertoo Carlolle, että hän tietää Carlon juonitteleen Sonnyn salamurhassa. Michael antaa Pete Clemenzan kuristaa Carlon hengiltä. Connie syyttää Michaelia aviomiehensä kuolemasta, mutta Connie saatetaan pois ja Michael valehtelee Kaylle, että hän ei ollut Carlon kuoleman takana. Clemenza ja Al Neri saapuvat onnittelemaan Michaelia ja kutsuvat häntä nimellä ”Don Corleone”, jolloin Kay ymmärtää Michaelista tulleen Corleonen perheen uusi päämies.


title: Kummisetä (elokuva)

text: Tuottajat eivät olleet luottavaisia siihen, että hanke onnistuisi. Esimerkiksi ohjaajan heille esittämät näytteet kohtauksista, jotka tapahtuvat heikosti valaistuissa huoneissa, ja päähenkilöstä, jonka puheesta on vaikeaa saada selvää, aiheuttivat epäuskoa.


title: Kummisetä (elokuva)

text: Elokuvan budjetti oli melko pieni, 2,5 miljoonaa dollaria. Ohjaajaksi valittiin suurelle yleisölle tuntematon Francis Ford Coppola. Romaanin saadessa enemmän menestystä, ja Coppolan edellyttäessä 1940-luvun autenttisuutta nousivat kustannukset kuuteen ja puoleen miljoonaan dollariin. Kuvaukset kestivät 62 päivää vuonna 1971.


title: Kummisetä (elokuva)

text: Brandon roolityöhön liittyen on elokuvan ulkopuolella esiintynyt monia anekdootteja: Hänen poskensa saatiin pyöreämmiksi virheellisen tiedon mukaan pumpulilla, vaikka todellisuudessa hän käytti hammastukia.


title: Kummisetä (elokuva)

text: Mario Puzo avusti elokuvan tekemisessä ja oli toinen elokuvan käsikirjoittajista. Coppola oli hyvin määrätietoinen näyttelijävalinnoissaan. Rahoituksen niukkuuden vuoksi hän ei pystynyt valitsemaan useita hyvin tunnettuja näyttelijöitä, joten vain vanhan Kummisedän rooliin panostettiin valitsemalla siihen Marlon Brando. Michael Corleonen rooliin hyväksyttiin täysin tuntematon Pacino vasta ohjaajan uhattua keskeyttää koko elokuvan tuotannon.


title: Kummisetä (elokuva)

text: Ohjaajan tytär Sofia Coppola, joka esittää "Kummisetä III":ssa Michael Corleonen tytärtä, esittää Michaelin sisarenpoikaa tämän ristiäisissä.Ehdokkuudet:


title: Kummisetä (elokuva)

text: Elokuva on saanut lisäksi 19 muuta palkintoa ja on toinen IMDb Top 250 -tietokannan suosituimman elokuvan listalla, sekä listakakkonen American Film Instituten 100 parhaan amerikkalaiselokuvan listalla.


title: Kummisetä (elokuva)

text: Elokuvan osoittauduttua suurmenestykseksi, sille tehtiin kaksi jatko-osaa: "Kummisetä osa II" (1974) ja "Kummisetä osa III" (1990). Jatko-osien ilmestyttyä ensimmäistä elokuvaa on joskus kutsuttu nimellä "Kummisetä I". Trilogian kakkososaa pidetään usein avausosaakin parempana. Jälkimmäinen jatko-osa tehtiin vasta 16 vuotta ensimmäisen osan jälkeen.


title: Kummisetä (elokuva)

text: Electronic Arts kehitti elokuvan pohjalta samannimisen, vuonna 2006 julkaistun videopelin "".


title: Siimajalkaiset

text: Siimajalkaiset ("Cirripedia") ovat meressä eläviä äyriäisiä joista suurin osa viettää aikuiselämänsä alustaan kiinnittyneinä. Heimoja ovat muun muassa hanhenkaulat ("Lepadidae"), joilla on varsi, ja varrettomat merirokot ("Balanidae"). Tällä hetkellä tunnetaan noin 1 220 siimajalkaislajia. Nimi "Cirripedia" tulee latinasta ja tarkoittaa "kiharajalkaista". Useita erityisesti veneiden pohjiin kiinnittyviä siimajalkaisia kutsutaan usein merirokoiksi, vaikka ne eivät olisi merirokkojen heimoa.


title: Siimajalkaiset

text: Ensimmäisenä siimajalkaisia kattavasti tutki ja luokitteli Charles Darwin, joka julkaisi sarjan niitä käsitteleviä monografioita vuosina 1851–1854. Darwin aloitti tutkimuksensa ystävänsä Joseph Dalton Hookerin ehdotuksesta.


title: Siimajalkaiset

text:
Siimajalkaisilla on kaksi toukkavaihetta. Ensimmäinen on nauplius-vaihe, joka viettää aikansa osana eläinplanktonia, kelluen vedessä kulkien virtojen mukana, syöden ja luoden kuortansa. Tämä vaihe kestää noin kaksi viikkoa (viisi toukkavaiheen kuorenluontia), kunnes naupliustoukka muuttaa muotoaan uivaksi kypristoukaksi ja lopettaa syömisen. Toukka asettuu paikoilleen löydettyään paikan joka vaikuttaa turvalliselta ja hedelmälliseltä.
Kun sopiva paikka löytyy, toukka liimaantuu pää edellä alustaan ja muuttuu aikuiseksi. Tyypillisesti se kasvattaa neljä, kuusi tai kahdeksan kovaa panssarilevyä suojaksi ympärilleen. Siimajalkainen viettää loppuelämänsä alustaansa liimaantuneena, käyttäen höyhenmäisiä siimajalkojaan planktonin pyydystämiseen. Siimajalkaisia esiintyy yleensä rannoilla alueilla, jotka paljastuvat laskuveden aikaan.


title: Siimajalkaiset

text: Aikuinen siimajalkainen jatkaa kasvuaan, mutta ei enää luo kuortaan. Sen sijaan se kasvattaa panssarikuortaan lisäämällä uutta ainetta kuorilevyihin.


title: Siimajalkaiset

text: Joillain luokan lajeilla on yllä selostetusta täysin poikkeavat elämäntavat. Esimerkiksi "Sacculina"-suvun eliöt ovat taskuravuissa asuvia ulkoloisia.


title: Siimajalkaiset

text: Kuten monet selkärangattomat, siimajalkaiset ovat kaksineuvoisia joilla on sekä koiras- että naarasroolit. Siimajalkaiset hedelmöittävät toisensa (tai itsensä) peniksellä; siimajalkaisen penis on koko eläinkunnan pisin ruumiin kokoon suhteutettuna .


title: Siimajalkaiset

text: Siimajalkaiset kiinnittyvät usein ihmisten tekemiin rakenteisiin kuten veneisiin ja laitureihin aiheuttaen joskus vaurioita. Erityisesti laivoille siimajalkaiset ovat haitallisia, sillä pohjaan kiinnittyneinä ne kasvattavat veden vastusta ja siten polttoaineen kulutusta. Joitakin lajeja, ainakin "Mitella pollicipes" ja "Pollicipes cornucopia", käytetään ihmisruoaksi etenkin Ranskassa ja Espanjassa.


title: Siimajalkaiset

text: Ainoa Suomen rannikolla elävä siimajalkainen on Itämereen 1840-luvulla tulokaslajina saapunut merirokko ("Amphibalanus improvisus"). Merirokko on alun perin amerikkalainen tai australialainen laji, joka on laivojen rungoilla levinnyt ympäri maailmaa. Muualla se viihtyy erityisesti vähäsuolaisissa jokisuissa.


title: Siimajalkaiset

text: Valkoposkihanhien englanninkielinen nimi "barnacle goose" tulee vanhasta eurooppalaisesta uskomuksesta, että hanhet syntyvät hanhenkauloista ("Pollicipes polymerus"). Hanhien untuvikkoja ei koskaan nähty, sillä hanhet pesivät kaukana Jäämeren rannikkoseuduilla. Koska hanhenkaulat ovat mereneläviä, laskettiin myös hanhet kaloiksi, joita voitiin syödä perjantaisin katolisen paaston alkaessa.


title: Varikset

text: Varikset (Corvidae), puhekielessä varislinnut, on lintuheimo, johon kuuluu varpuslintujen lahkon suurimpia ja voimakkaimpia lajeja. Varikset ovat älykkäitä ja kekseliäitä lintuja, jotka hankkivat ravintonsa sekä kasvi- että eläinkunnasta. Korkeasta älykkyydestä kertoo muun muassa kyky käyttää työkaluja. Varislinnut tekevät johtopäätöksiä yhtä pätevästi kuin 5–7-vuotiaat ihmislapset.


title: Varikset

text:
Molemmat sukupuolet ovat samannäköisiä. Heimoon kuuluu 22 sukua ja 119 lajia
, joista Suomessa pesii kahdeksan.


title: Better Than Raw

text: Better Than Raw on Helloweenin kahdeksas studioalbumi, joka julkaistiin vuonna 1998. Se oli "Master of the Ringsin" ja "The Time of the Oathin" jälkeen kolmas levy tällä kokoonpanolla. Albumilta julkaistiin "I can" ja "Hey Lord! -singlekappaleet". Levyllä on muun muassa latinaksi laulettu kappale, "Lavdate Dominum". Levyn tiimoilta Helloween kiersi maailmaa Iron Maidenin lämmittely-yhtyeenä heidän "Virtual XI"-levynsä kiertueella.


title: Ferrelin solu

text: Ferrelin solu on ilmakehän kiertoliikkeen osa Hadleyn solun ja polaarisolun välissä, suunnilleen keskileveysasteilla. Se kuvaa liikettä hepoasteiden laskevan liikkeen ja polaaririntaman nousuliikkeen välillä. Se on olemassa vain keskiarvoissa ja teoreettisena mallina: jos kaikki ilma tuolla vyöhykkeellä virtaisi Ferrelin solun osoittamalla tavalla, systeemi olisi termisesti epävakaa. Päiväntasaajalta kohti napoja kulkevan virtauksen sijasta alueella vallitsevatkin länsituulet, ja keskileveysasteiden liikkuvien matalapaineiden ansiosta koko virtauskenttä on jatkuvasti pyörteinen.


title: Ladislav Nagy

text: Ladislav Nagy (s. 1. kesäkuuta 1979 Šaca, Tšekkoslovakia) on slovakialainen jääkiekkoilija ja lajin maailmanmestari, joka edustaa KHL:ssä pelaavaa HC Slovan Bratislavaa. Hän on pelipaikaltaan laitahyökkääjä.


title: Ladislav Nagy

text: Vuosina 1999–2001 Nagy pelasi St. Louis Bluesissa, joka oli varannut hänet seitsemännellä kierroksella (177.). Tulokaskaudellaan hän merkkautti 51 ottelussa tehot 10+12. Nagy siirtyi vuonna 2001 Phoenix Coyotesiin kaupassa, jossa voimahyökkääjä Keith Tkachuk siirtyi toiseen suuntaan eli Bluesin riveihin.


title: Ladislav Nagy

text: Nagyn uransa lähti kunnolla käyntiin kaudella 2001–2002, jolla hän nakutti Coyotesissa 23 maalia ja 29 syöttöä 74 ottelussa. Seuraavana neljänä NHL-kautenaan Nagy on joka kerta ylittänyt vähintään 50 pisteen rajan. Kesken kauden kaudella 2006–2007 Phoenix kauppasi Nagyn Dallas Starsiin vaihdossa ensimmäisen kierroksen varausoikeuteen ensi kesän varaustilaisuudessa ja ruotsalaishyökkääjä Mathias Tjärnqvistiin . Dallasissa Nagy pelasi vain kevään 2007. Kesällä hän teki vuoden sopimuksen Los Angeles Kingsin kanssa .


title: Ladislav Nagy

text: Nagy on edustanut Slovakiaa jääkiekon MM-kilpailuissa vuosina 2001–2003, voittaen MM-kultaa 2002 ja pronssia seuraavana vuonna.


Armenian sosialistinen neuvostotasavalta, lyhenteeltä Armenian SNT (, ) oli Neuvostoliiton osavaltio Kaukasiassa. Se käsitti nykyisen Armenian alueen.


title: Armenian sosialistinen neuvostotasavalta

text: Armenian SNT perustettiin 29. marraskuuta 1920, kun kommunistit pääsivät valtaan vuonna 1918 itsenäistyneessä Armeniassa. Armenian SNT liitettiin Transkaukasia SNT:aan yhdessä Gruusian SNT:n ja Azerbaidžanin SNT:n kanssa 12. maaliskuuta 1922. Uudelleen Armenian SNT muodostettiin 5. joulukuuta 1936, kun Transkaukasian SNT lakkautettiin.


text: Armenian SNT julistautui Armenian tasavallaksi 23. elokuuta 1990. Seuraavana vuonna Neuvostoliitto hajosi ja Armenia julistautui itsenäiseksi 23. syyskuuta.


title: Ponsse

text: Ponsse Oyj on vieremäläinen metsäkoneita valmistava pörssiyritys, jota hallitsee Vidgrénin perhe. Yritys valmistaa, myy ja huoltaa tavaralajimenetelmään perustuvia metsäkoneita ja tekee niihin myös tietojärjestelmiä. Kun metsätyöt tehdään tavaralajimenetelmällä, rungot katkotaan jo metsässä käytön vaatimiin mittoihin. Tietojärjestelmät ilmoittavat loppuasiakkaalle jo metsästä tiedon siitä, kuinka paljon ja millaista puuta seuraavaksi saapuu. Ponsse oli ensimmäinen metsäkonevalmistaja, joka toi PC-pohjaisen mittalaitejärjestelmän markkinoille ja se on maailman johtavia metsäkonevalmistajia.


title: Ponsse

text: Suomessa käytetyistä metsäkoneista lähes puolet ovat Ponssen valmistamia.


title: Ponsse

text: Vuonna 2016 konserniin kuului 11 tytäryhtiötä, joissa työskenteli yli 1 400 työntekijää ja sillä oli toimintaa 40 maassa.


title: Ponsse

text: Vuonna 2016 viennin osuus yhtiön liikevaihdosta oli 80 prosenttia, yhtiön liikevaihto oli 517 miljoonaa ja sen liikevoitto 55 miljoonaa euroa. Ponssen metsäkoneet ovat edelläkävijöitä teollisessa internetissä.


title: Ponsse

text: Ponssen toimitusjohtaja on Juho Nummela 1.6.2008 alkaen. Hallituksen puheenjohtaja on Juha Vidgren ja myynti- ja markkinontijohtaja on Jarmo Vidgrén.


title: Ponsse

text: Vuonna 2016 Ponssen hallituksen puheenjohtajana toimii Juha Vidgrén, joka on ollut hallituksen jäsen vuodesta 2000 lähtien. Varapuheenjohtajana on Mammu Kaario ja hallituksen muut jäsenet ovat Matti Kylävainio, Ossi Saksman, Janne Vidgren ja Jukka Vidgrén.


title: Ponsse

text:
Yrityksen osakkeet noteerataan NASDAQ OMX:n pohjoismaisella listalla.
Suurimmat osakkeenomistajat (30.6.2017):Vuoden 2016 lopussa osakkeenomistajia oli 11 037 kappaletta.


title: Ponsse

text:
Konserniin kuuluvat emoyhtiön Ponsse Oyj:n lisäksi sen kokonaan omistamat tytäryhtiöt: Ponsse AB Ruotsissa, Ponsse AS Norjassa, Ponssé S. A. S. Ranskassa, Ponsse UK Ltd. Iso-Britanniassa, Ponsse North America Inc. Yhdysvalloissa, Ponsse Latin America Brasiliassa, OOO Ponsse Venäjällä, Ponsse Asia-Pacific Ltd Hongkongissa, Ponsse China Ltd Kiinassa, Ponsse Uruguay S. A. Uruguayssa,
Ponsse Machines Ireland Ltd Irlannissa ja Epec Oy Seinäjoella.


title: Ponsse

text: Vieremällä Ponssen ympärille on syntynyt teollinen keskittymä, joka työllistää noin 750 ihmistä. Tuotteiden valmistus ja alihankinta ovat poikkeuksellisen paikallisia, esimerkiksi viidennes alihankkijoiden käyttämistä komponenteista on valmistettu parinkymmenen kilometrin säteellä. Tuotesuunnittelua tehdään Vieremän lisäksi Kajaanissa ja Seinäjoella. Työ halutaan pitää pitkälti Suomessa, sillä yritys ei halua ottaa laaturiskiä. Suomi on metsäkoneille tärkeää markkina-aluetta.


title: Ponsse

text: Ponssen arvoja ovat "huolenpito, luottamus, yhteen hiileen puhaltaminen, kulttuurin vaaliminen ja vahva yrittäjähenki, jossa asiakas on kaikki kaikessa". 2010-luvulla yrityksen talousjohto ja teknologia- ja tuotekehitysjohto on valittu Suomen parhaiksi ja toimitusjohtaja Juho Nummela on valittu suomalaisten yritysten tulevaisuuden toimitusjohtajaksi, Future CEO of the Yeariksi. Nummelaa kuvattiin palkinnon perusteluissa seuraavasti: ”avoimen ja keskustelevan johtajatyylin esimerkillinen edustaja ja idearikas, energinen yritysjohtaja, joka vaatii sekä itseltään että henkilöstöltään vahvaa panosta”.


title: Ponsse

text: "Ponsse-henkeen" kuuluvat nöyryys ja sisukkuus työn edessä, menestymisenhalu ja yrittäjyys, päätöksentekokyky, periksiantamattomuus tavoitteiden saavuttamisessa, vastuunotto, lupsakkuus ja reilu meininki, henkilöstön huomioiminen ja hyvä kommunikaatio ja työkaverin auttaminen ja muiden huomioiminen.


title: Ponsse

text: Metsäkoneyrittäjä Einari Vidgrén perusti Ponssen vuonna 1970 omaan tarpeeseen. Hän päätti rakentaa metsäkoneen itse, kun toisten tekemät koneet eivät hänen kovassa käytössään kestäneet Tehdaspuun savotassa. Koneen nähtyään kylällä ihmeteltiin, että ”mikähän Ponsse se tuostakin tulee”. Ponsse oli vieremäläinen koira, huoleton ja ruma sekarotuinen ajokoira, joka tunnettiin taitavana ja periksiantamattomana jäniksen ajajana.


title: Ponsse

text: Nähtyään Ponssen, hyvin kestävän metsäkoneen, Tehdaspuu pyysi Vidgréniä valmistamaan niitä lisää. Vidgrén päätti perustaa luomansa koneen ympärille myös yrityksen. Yrityksen perustamisessa oli vahvasti mukana myös Vieremän kunta. Einari Vidgrén kertoi huhtikuussa 1970 kunnanjohtaja Hannes Hirsimäelle, että hän perustaisi metsäkoneita valmistavan tehtaan, jos kunta rakentaisi sitä varten tehdashallin. Kunnanvaltuuston äänestyksessä päätettiin rakentaa halli, yhden äänen enemmistöllä. Se valmistui jo loppuvuonna 1970, jolloin Ponsse Oy syntyi.


title: Ponsse

text: Vuonna 1971 Vidgrén etsi tehtaalle ensimmäistä insinööriä Helsingin Sanomien ilmoituksella. Valituksi tuli nuori insinööri, Jouko Kelppe, joka työskenteli koko uransa Ponssella ja oli mukana kehittämässä kaikkia Ponsse-koneita ensimmäisiä prototyyppejä lukuun ottamatta.


title: Ponsse

text: Ensimmäinen Ponsse vietiin ulkomaille vuonna 1974, jolloin Saksassa oli suuri myrsky, jonka tuhojen korjaamiseen tarvittiin myös ulkomaista kalustoa.


title: Ponsse

text: Ensimmäisten 10 vuoden aikana koneita valmistui vuosittain noin viisi kappaletta.


title: Ponsse

text: 1980-luvulla Ponssen tuotantomäärät vähitellen kasvoivat, kun myös Kehitysaluerahasto lähti tukemaan kasvua. Vuonna 1980 markkinoille tuotiin ajokone S20, jota seurasi huomattavasti kevyempi S15-malli vuonna 1983. Kun koneellinen puunkorjuu lisääntyi, alettiin miettiä myös sitä, millaisia jälkiä raskaat kuljetuskoneet metsiin jättivät. Ponssen läpimurron katsotaankin alkaneen myöhemmin "legendaarisen maineen" saaneesta Ponsse S15-kuormatraktorista, jonka runko oli valmistettu osittain alumiinista. Varsin tuntematon metsäkonemerkki sai julkisuutta laitteella, joka oli kilpailijoitaan (mm. Valmet, Lokomo, Volvo) huomattavasti kevyempi.


title: Ponsse

text: Vuonna 1985 markkinoille ilmestyivät kouraprosessorit ja kourahavesterit. Erilaisia kouraharvestereita testailtiin Urakointiliike Einari Vidgrenin savotoilla, mutta kun ne eivät olleet Vidgrénin mielestä tarpeeksi valmiita, Ponsse alkoi valmistaa niitä itse. Uusi H520-koura ei kuitenkaan toiminut ihan ongelmitta, joten myytyään kolmisenkymmentä kouraa, Ponsse joutui suuriin haasteisiin, kun kouria jouduttiin korjaamaan urakalla. Saatujen kokemusten avulla loppuvuonna syntyi uusi hakkuulaite, harvesterikoura H60, joka saattaa olla maailman myydyin harvesterikoura. Harvesterikouriin tarvittavat mittalaitteet Ponsse osti Kajaanin Automatiikka Ky:ltä.


title: Ponsse

text: Joulukuussa 1988 Ponsse Oy myytiin SKOP-konsernin teollisuusyhtiö Interpolator Oy:lle, joka halusi rakentaa vahvan metsäkoneyhtymän, Norcarin, joka pärjäisi myös maailmalla. Einari Vidgrénistä tuli Norcarin hallituksen jäsen ja Einarin veljestä, Esa Vidgrenistä, Ponsse Oy:n toimitusjohtaja.


title: Ponsse

text: Ponsse esitteli kahdeksanpyöräisen kevyen metsäkoneketjun, HS10 harvesterin ja S10 – ajokoneen.


title: Ponsse

text: 1990-luvun lamassa Norcar ajautui konkurssiin, Interpolator joutui selvitystilaan ja Ponsse päätettiin myydä. Helmikuussa 1993 Einari Vidgrénin vetämä sijoittajaryhmä osti Ponssen takaisin. Ponsseen fuusioitiin myös Kajaanin Automatiikka Ky. Samana vuonna Ponsse toi maailman ensimmäisenä metsäkoneenvalmistajana markkinoille tietokonepohjaisen mittalaitejärjestelmän, Ponsse Optin.


title: Ponsse

text: Vuonna 1994 Ponsse perusti ensimmäisen tytäryhtiönsä, ruotsalaisen Västeråsissa sijaitsevan Ponsse AB:n. Samana vuonna Ponssen toimitusjohtaja Esa Vidgrén kuoli yllättäen 44-vuotiaana. Pörssiin yritys listautui vuonna 1995. Listautumisesta saadut varat yritys sijoitti kansainvälistymiseen ja perusti tytäryhtiöt Yhdysvaltoihin, Ranskaan ja Iso-Britanniaan.


title: Ponsse

text: Vuonna 1996 Ponsse esitteli kaksi uutta harvesteria, Ergo HS16 ja Cobra HS10. Ponssen metsäkone kytkettiin ensimmäistä kertaa verkkoon vuonna 1997. Metsäteollisuuden tietojärjestelmät hyödyntävät metsäkoneiden tuottamia tietoja muun muassa siinä, että puut voidaan kuljettaa oikeisiin paikkoihin.


title: Ponsse

text: Vuonna 2000 Ponsse uudisti koko mallistonsa perusteellisesti. Ponssen 30-vuotisjuhlien yhteydessä esiteltiin digitaalinen ohjausjärjestelmä, OptiControl ja 2001–tuoteperhe, jossa käytettiin Mercedes-Benz-moottoreita ja johon kuului mm. Beaver-harvesteri. Näkyvin muutos oli tuotteiden moderni pyöreä muotoilu ja uusi hopeanharmaa väri. Väristä ja moottorimerkistä johtuen tuote sai lempinimiä kuten "metsien johtotähti", "metsien mersu" ja "metsien hopeanuoli".


title: Ponsse

text: BuffaloDual esiteltiin vuonna 2002.


title: Ponsse

text: Vuonna 2003 Ponsse valmisti 3 000. metsäkoneensa. Loppuvuonna se esitteli uuden malliston ohella maailman ensimmäisenä metsäkoneenvalmistajana koneisiin suunnitellun reaaliaikaisen etähuoltoyhteyden, Remote Servicen.


title: Ponsse

text: Vuonna 2004 Ponssen toimitusjohtajana aloitti Arto Tiitinen, joka oli aiemmin työskennellyt Valtralla markkinoinnin ja myynnin johtotehtävissä. Vuonna 2008 Tiitinen jätti paikkansa ja siirtyi Keskisuomalainen Oyj:n toimitusjohtajaksi.


title: Ponsse

text: Vuonna 2005 Brasiliaan perustettiin Ponsse Latin America ja ostettiin Lako Oy. Seuraavana vuonna esiteltiin Bear-harvesteri ja Elephant-ajokone.


title: Ponsse

text: Vuonna 2007 Ponsse perusti tytäryhtiön Kiinaan ja toi markkinoille 10-pyöräisen ajokoneen, jota oli kehitetty pehmeiden turvemaiden puunkorjuuteknologiaa varten yhdessä Metsähallituksen ja Metsäntutkimuslaitoksen kanssa.


title: Ponsse

text: Vuonna 2008 uudeksi toimitusjohtajaksi valittiin tekniikan tohtori Juho Nummela, joka on työskennellyt Ponssessa vuodesta 2002 lähtien.


title: Ponsse

text: Vuonna 2008 Ponssen näkymät olivat niin hyvät, että yhtiössä keskityttiin tuotantokapasiteetin lisäämisen pulmiin. Sitten alkoi lama ja Ponssen ensimmäiset yt-neuvottelut käynnistyivät loppuvuonna 2008. "Vientimarkkinat lähtivät käytännössä alta pois, yhtiössä oli henkilöstöä yli tuhat ja tase aika raskaana, vaihto-omaisuutta oli paljon ja kulut tosi isot", kommentoi toimitusjohtaja Juho Nummela tilannetta pari vuotta myöhemmin. Henkilöstömäärä tippui noin 1 100 henkilöstä runsaaseen 800 henkilöön. Neuvoitteluita ohjasi linjaus, ettei tuotekehitystä, myyntiä tai huoltopalveluja heikennetä.


title: Ponsse

text:
Vuonna 2009 metsäkoneiden valmistus romahti neljännekseen edellisestä vuodesta. Kesällä 2009 päiväkapasiteetti oli viisi konetta ja tilauskannassa koneita oli seitsemän. Kriisitilanteessa alettiin keskittyä tuotekehitykseen. Tammikuussa 2009 Einari Vidgrén antoi aikataulun projektille, jossa kuusipyöräisten harvesterien rinnalle tuotaisiin uusi kahdeksanpyöräinen malli: ”Foxilla kaatuu ensimmäinen puu pääsiäisenä”. Kahdeksanpyöräinen Fox syntyi aikataulussa, neljässä kuukaudessa, ja käyttäjät pitivät uudenlaisesta koneesta. Useiden vuosien ajan Ponsse oli ainoa kahdeksanpyöräisiä harvestereita valmistava yhtiö.
Vuonna 2009 Ponssen tuoteuutuudet olivat pehmeiden maiden Ponsse Fox -harvesteri, Ponsse H6 -harvesteripää, Ponsse Buffalo ADS -kuormatraktori ja Ponsse Ergo 8w -harvesteri. Liikevaihto jäi lamavuonna alle 150 miljoonan euron.


title: Ponsse

text: Vuonna 2010 Ponssen 40-vuotista historiaa juhlittiin ympäri maailman eri tapahtumissa, messuilla ja demokiertueilla. Ulkomaisissa tytäryhtiöissä pidettiin omia juhlia ja iso pääjuhla pidettiin elokuussa Vieremällä.


title: Ponsse

text: Einari Vidgrén menehtyi äkilliseen sairauskohtaukseen 26. lokakuuta 2010. Hän toimi Ponssen hallituksen johdossa kuolemaansa asti. Hänen kuolemansa jälkeen puheenjohtajaksi nimitettiin hänen poikansa Juha Vidgrén ja varapuheenjohtajaksi Heikki Hortling. Hänen muut poikansa olivat myös mukana yrityksen toiminnassa: Jarmo Vidgrén toimi yhtiön myynti- ja markkinointijohtajana, Janne Vidgrén Keski-Euroopan aluejohtajana ja Jukka Vidgrén hallituksen jäsenenä. Yrityksen pääomistuksesta yli 60 % kuuluu Vidgrénien perheelle.


title: Ponsse

text: Vuonna 2013 Ponsse avasi uuden logistiikkakeskuksen Iisalmeen ja uudet huoltopalvelukeskukset Laukaaseen ja Venäjän Pitkärantaan ja esitteli Scorpion-harvesterin.


title: Ponsse

text: Foxia suurempana teknologisena harppauksena pidetään Scorpioniksi nimettyä hakkuukonetta, jota alettiin myydä vuonna 2014. Scorpionin kuljettajan ohjaamo pysyy vaakatasossa myös rinteillä liikuttaessa ja suuri osa laitteen tekniikasta oli kokonaan uutta. Scorpion on eräänlainen liikkuva tietokone: se sisältää yli 40 anturia ja 1,2 miljoonaa koodiriviä. Ohjaamossa on näppäimistö, kosketusnäyttö ja kaksi ohjainta ja koneen toimintaa voi seurata verkon yli vaikka älypuhelimella. Laitteen hinta on noin puoli miljoonaa euroa ja se teki Ponssesta yhden teollisen internetin edelläkävijän Suomessa.


title: Ponsse

text: Vuonna 2015 Ponsse valmisti 10 000. metsäkoneensa. Yrityksen liikevaihto oli 461,9 miljoonaa euroa, 18 prosenttia enemmän kuin edellisenä vuonna, ja sen osuus maailman metsäkonemarkkinoista oli noin neljännes.


title: Ponsse

text:
Vuonna 2016 työntekijöitä oli 1 373, joista Suomessa työskentelee 750 ja Vieremällä 550 henkilöä.
Yrityksessä on enemmän ohjelmisto- kuin mekaniikkasuunnittelijoita. Ponssen koneissa on paljon antureita, joista saadaan massoittain tietoa eli big dataa. Sitä voidaan hyödyntää koneiden huollossa ja kuljettajan työn tehokkuudessa. Maaliskuussa 2016 Ponsse järjesti Industryhack-tapahtuman, jossa koodaritiimit miettivät uusia tapoja hyödyntää koneiden keräämää dataa. Heikki Hortling kuoli huhtikuussa 2016.


title: Ponsse

text: Helmikuussa 2017 Ponsselta valmistui 12 000. metsäkone.


title: Ponsse

text: Ponssen päätuotteita ovat harvesterit, ajokoneet, yhdistelmäkoneet ja hakkuupäät. Ponssen tuotteille on myönnetty Avainlipun käyttöoikeus.


title: Ponsse

text: Pääartikkeli: Luettelo Ponssen tuotteista


title: Ponsse

text:
Pohjois-Karjalan Ammattiopistossa Valtimolla on Ponsse-asentajakurssi, jossa erikoistutaan Ponsse-metsäkoneasentajaksi.
Ylä-Savon ammattiopistossa taas on kehitetty laajennettua työssäoppimista hyödyntäen kone- ja tuotantotekniikan perustutkinto-opiskelijoille opintopolkumalli, jossa opiskelija suorittaa 35% opinnoistaan Ponsse Oyj:n eri toimipisteissä.


title: Ponsse

text: Vuonna 2007 Ponsse ja Moskovan metsäyliopisto aloittivat yhteistyön, jonka tavoite oli tarjota yliopistotasoista tavaralajimenetelmän koulutusta. Yliopistolla on tärkeä rooli Venäjän metsäteollisuuden ja puunkorjuun kehittäjänä.


title: Valerie Solanas

text: Valerie Jean Solanas (9. huhtikuuta 1936 Ventnor City, New Jersey, Yhdysvallat – 26. huhtikuuta 1988 San Francisco, Kalifornia, Yhdysvallat) oli yhdysvaltalainen radikaalifeministi, joka tunnetaan parhaiten yrityksestään murhata pop-taiteilija Andy Warhol. Hän kirjoitti SCUM-manifestin, jossa suositeltiin pelkästään naisista koostuvan yhteiskunnan perustamista ja kaikkien miesten tuhoamista.


title: Valerie Solanas

text: Solanas syntyi New Jerseyn Ventnor Cityssä Louis Solanasille ja Dorothy Bondolle. Hänen on väitetty joutuneen säännöllisesti isänsä seksuaalisen väkivallan kohteeksi. Hänen vanhempansa erosivat 1940-luvulla ja 15-vuotiaana hän oli joutunut kodittomaksi. Tästä huolimatta hän suoritti psykologian tutkinnon ja valmistui Marylandin yliopistosta. Vuonna 1953 hän synnytti poikansa Davidin. Lapsi otettiin huostaan eikä Solanas nähnyt tätä enää koskaan. Hänen nuoruudestaan ei ole tarkkoja tietoja, mutta on esitetty arvioita että hän elätti itsensä tarjoilijana, kerjäämällä ja prostituutiolla.


title: Valerie Solanas

text: Solanas saapui Greenwich Villageen vuonna 1966 ja kirjoitti siellä asuessaan näytelmän "Up Your Ass", joka kertoo miehiä vihaavasta prostituoidusta. Vuonna 1967 hän tapasi Andy Warholin tämän studion The Factoryn ulkopuolella Manhattanilla ja pyysi Warholia tuottamaan hänen näytelmänsä. Näytelmän nimi kiinnosti Warholia, mutta hän ei kuitenkaan vakuuttunut tekstin sisällöstä eikä ottanut Solanasiin yhteyttä tämän jälkeen. Warhol matkusti Eurooppaan pian tämän jälkeen.


title: Valerie Solanas

text: Tällä välin Solanas kirjoitti ja julkaisi omakustanteena "SCUM-manifestin". Teksti on kutsu naisten vapautumiseen. Julistuksessa sanotaan, että vaikka miehiä on aina ollut, kuten sairauksiakin, miehiä ei tarvitse tuottaa lisää, miestä ei tarvitse enää olla. Kun geneettinen kontrolli on pian mahdollista, "meidän tulee tuottaa vain täydellisiä olentoja, vailla vikoja kuten emotionaalinen vika, mieheys". SCUM:in (suom. "saasta") nimeä on tulkittu eri tavoin ja on esitetty ajatus siitä että se olisi lyhenne sanoista "Society for Cutting Up Men" (vapaasti suomennettuna "Yhteisö miesten nujertamiseksi"), joskaan tätä kirjoitusasua ei käytetä itse manifestissa.


title: Valerie Solanas

text: Myöhemmin vuonna 1967 Solanas soitti useaan otteeseen Warholille ja vaati tältä takaisin "Up Your Ass" -näytelmän käsikirjoitusta. Kun Warhol myönsi hukanneensa sen, Solanas alkoi vaatia rahallista korvausta. Warhol ei antanut rahaa mutta antoi Valerielle sivuosarooleja kahdessa elokuvassaan.


title: Valerie Solanas

text: 3. kesäkuuta 1968 Valerie Solanas ilmestyi Warholin studiolle ja ampui häntä kohti kolme laukausta, joista yksi osui taiteilijaan. Sen jälkeen hän ampui taidekriitikko Mario Amayaa ja yritti osua myös Warholin manageri Fred Hughesiin, mutta hänen aseensa jumittui. Tämän jälkeen Solanas pakeni paikalta. Warhol selvisi ampumisesta täpärästi ja joutui kärsimään ampumisen seurauksena fyysisistä vaivoista lopun elämäänsä.


title: Valerie Solanas

text: Solanas antautui poliisille samana iltana ja sai syytteet muun muassa murhayrityksestä. Kuulusteluissa hän sanoi uskovansa että Warhol kontrolloi häntä liikaa ja että tämä olisi aikonut varastaa hänen näytelmiään. Solanas myönsi syyllisyytensä tekoihin ja sai kolmen vuoden vankilatuomion. Warhol kieltäytyi todistamasta häntä vastaan oikeudessa.


title: Valerie Solanas

text: Feministi Robin Morgan osoitti mieltään Solanasin vankilasta vapauttamisen puolesta. Ti-Grace Atkinson kuvaili Solanasia "ensimmäiseksi merkittäväksi naisten oikeuksien ajajaksi". Florynce Kennedy edusti Valerieta tämän oikeudenkäynnissä ja kutsui häntä "erääksi feministiliikkeen tärkeimmäksi puhenaiseksi".


title: Valerie Solanas

text: Vankilasta vapautumisen jälkeen vuonna 1971 Solanasiin suhtauduttiin julkisuudessa jonkinlaisena marttyyrinä. Hän jatkoi pian Warholin ja tämän läheisten puhelinhäirintää ja joutui uudelleen pidätetyksi. Vuonna 1977 "Village Voice" -lehti julkaisi Valerien haastattelun, jossa hän sanoi, että "SCUM-manifestia" ei ollut tarkoitettu otettavaksi kirjaimellisesti. Hänen päämääränään ei ollut yhteiskunta, josta miehet olisi eliminoitu, vaan manifesti oli hänelle vain "kirjallinen väline". SCUMissa on kyse mielentilasta, ja kaikki tietyllä tavalla ajattelevat naiset (ja myös miehet) löytävät itsensä manifestista.


title: Valerie Solanas

text: Hieman tämän jälkeen Solanas katosi julkisuudesta ja vietti aikaa mielisairaaloissa. On arveltu että hän olisi muuttanut Kaliforniaan 1980-luvulla. Hän kuoli keuhkokuumeeseen 52-vuotiaana San Franciscossa.


title: Valerie Solanas

text: "Up Your Ass" -näytelmää esitetään edelleen ja SCUM-manifesti on saatavana kirjana.


title: Valerie Solanas

text: Andy Warholin elokuvissa


title: Valerie Solanas

text: sekä dokumenttissa


title: Valerie Solanas

text: Sara Strindsberg on kirjoittanut Solanasin elämästä romaanin Drömfakultetet, joka on käännetty myös suomeksi nimellä Unelmien tiedekunta.


title: Valerie Solanas

text: Valerie Solanasin elämää käsittelevä romaani Drömfakultetet on sovitettu näytelmäksi.


title: Sylvia Plath

text: Sylvia Plath (27. lokakuuta 1932 Boston, Yhdysvallat – 11. helmikuuta 1963 Lontoo, Yhdistynyt kuningaskunta) oli yhdysvaltalainen kirjailija ja runoilija. Parhaiten hänet tunnetaan amerikkalaista runoutta uudistaneista runoistaan.


title: Sylvia Plath

text: Plath syntyi Bostonissa, Massachusettsissa. Hänen isänsä Otto Plath oli saksalaista ja äiti Aurelia Plath itävaltalaista syntyperää. Plath osoitti jo nuorena poikkeuksellista lahjakkuutta: hän sai ensimmäisen runonsa julkaistuksi 8-vuotiaana. Plathin lapsuutta varjosti hänen isänsä kuolema (hoitamattomasta diabeteksesta aiheutuneeseen kuolioon) 5. lokakuuta 1940, mistä Sylvia ei tiettävästi koskaan täysin toipunut.


title: Sylvia Plath

text: Vuonna 1950 Plath sai stipendin Smith Collegeen. Hän kärsi jo tuolloin masennuksesta ja yritti ensimmäisenä opiskeluvuotenaan elokuussa 1953 ensi kerran itsemurhaa. Kesällä 1953 Plath sai myös hermoromahduksen, jonka seurauksena hän joutui mielisairaalaan (McLean Hospital). Tätä ajanjaksoa hän käsittelee lähes täysin omaelämäkerrallisessa romaanissaan "Lasikellon alla", joka on kertomus nuoren naisen taistelusta vakavaa masennusta vastaan. Plath vaikutti toipuneen ja valmistui Smith Collegesta vuonna 1955.


title: Sylvia Plath

text: Plath sai stipendin Cambridgen yliopistoon Englantiin, jossa hän jatkoi runojen kirjoittamista ja tapasi tulevan aviomiehensä, runoilija Ted Hughesin. Plath ja Hughes vihittiin 16. kesäkuuta 1956. Vuodet 1957–1959 he asuivat Yhdysvalloissa mutta muuttivat takaisin Britanniaan Plathin tultua raskaaksi.


title: Sylvia Plath

text: Plath julkaisi ensimmäisen runokokoelmansa "The Colossus" sekä romaanin "Lasikellon alla "Englannissa vuonna 1960. Molemmat saivat hyvät arvostelut. Tytär Frieda Hughes syntyi 1. huhtikuuta 1960. Plathin ja Hughesin avioliitto kohtasi vaikeuksia kahden vuoden sisällä esikoisen syntymästä, ja Hughesin uskottomuus Assia Wevillin kanssa johti pariskunnan lopulliseen eroon. Plath muutti Lontooseen lastensa Friedan ja Nicholasin kanssa. Eron jälkeisenä talvena Plath kirjoitti runot joista koostui hänen kuuluisin teoksensa "Ariel".


title: Sylvia Plath

text: Lopulta masennus sai Plathista yliotteen, ja 11. helmikuuta 1963 hän päätti elämänsä päästämällä kaasua keittiöön. Samassa huoneistossa nukkuneet lapset säilyivät vahingoittumattomina, sillä Plath oli eristänyt heidän huoneensa märillä kankailla ja jättänyt huoneen ikkunat auki.


title: Sylvia Plath

text: Plath on haudattu Heptonstalliin, West Yorkshireen. Kuolemansa jälkeen hän sai nopeasti osakseen arvostusta ja nousi suoranaiseen ikonin asemaan.


title: Sylvia Plath

text: Plathin päiväkirjat julkaistiin kokonaisuudessaan Ted Hughesin kuolman jälkeen 1998.


title: Sylvian laulut

text: Sylvian laulut on Zacharias Topeliuksen runokokoelma 1800-luvun puolivälistä, johon kuuluvat runot "Kesäpäivä Kangasalla", "Ken raikas sävel sä lienetkin" ja "Sylvian joululaulu". Sylvia eli mustapääkerttu ("Sylvia atricapilla") on muuttolintu, joka talvehtii Sisiliassa.


title: Sylvian laulut

text: Sylvian runojen syntyvuodet olivat Topeliuksella raskaita: hän menetti kaksi poikaa ja yhden tyttären. Kuolleesta Rafael-pojasta kertoo myös joululauluksi sävelletty runo "Varpunen jouluaamuna". "Kesäpäivä Kangasalla" kertoo lisää samaisesta linnusta: "Mä vain olen lintu pieni ja siipeni heikot on". Kolmas Sylvia-runo "Ken raikas sävel sä lienetkin" on jäänyt tuntemattomimmaksi.


title: Sylvian laulut

text: Punkaharjulainen dir. mus. Pentti Tynkkynen sävelsi Sylvian laulut ja levytti ne yhdessä Anneli Ranisen kanssa kesällä 2018.


title: Sylvian joululaulu

text: Sylvian joululaulu () on Zacharias Topeliuksen vuonna 1853 julkaistu runo, jonka Karl Collan sävelsi joululauluksi. Runon ovat suomentaneet Elina Vaara ja Martti Korpilahti, ja jälkimmäinen suomennos vuodelta 1918 on yksi rakastetuimpia joululauluja. Se valittiin Yleisradion äänestyksissä 1960-luvulla ja uudestaan vuonna 2002 kaikkein kauneimmaksi joululauluksi. Runo on yksi "Sylvian laulut" -kokoelmasta.


title: Sylvian joululaulu

text: Sylvia eli mustapääkerttu ("Sylvia atricapilla") on muuttolintu, joka talvehtii Sisiliassa, Italiassa. Runo kertoo etelän ihmeistä, kuten sypresseistä ja Etnasta, mutta myös koti-ikävästä ja isänmaanrakkaudesta.


title: Sylvian joululaulu

text: Laulussa mainitaan ”häkki mi sulkee mun sirkuttajain”, mikä tarkoittaa häkkiä, johon laulun minä eli kerttunen (sama sylvia, joka laulaa myös Kesäpäivänä Kangasalla) on suljettu silmät puhkaistuna, jotta se yölaulajana houkuttelisi lajitovereitaan lentämään suoraan pyydystäjien verkkoon, minkä jälkeen niiltä otetaan kieli herkuttelijoiden syötäväksi. Topelius vastusti tätä julmaa verkkopyyntiä.


title: Sylvian joululaulu

text: Häkki-vertauksen on ajateltu kuvailevan myös Suomen asemaa Venäjän autonomisena mutta alistettuna osana. Runossa siis viitataan Suomen itsenäisyyspyrkimyksiin (ja runo on osa niistä pyrkimyksistä), jotka alkoivat jo vuodesta 1809. Toisaalta jotkut tosin luulevat anakronistisesti, että tässä viitattaisiin Suomen itsenäistymiseen vuonna 1917.


title: Sylvian joululaulu

text: Ensimmäisen säkeistön neljännessä säkeessä lauletaan yleisimmin ”pirtteihin”. Jotkut katsovat paremmaksi laulaa ”piltteihin”, mikä vastaa suoremmin Topeliuksen alkuperäisessä runossa tässä kohdassa mainittuja lapsia ("barnen").


title: Sylvian joululaulu

text: suom. Martti Korpilahti


title: Sylvian joululaulu

text:
1. Ja niin joulu joutui jo taas Pohjolaan,
joulu joutui jo rintoihinkin.
Ja kuuset ne kirkkaasti luo loistoaan
jo pirtteihin pienoisihin.
Mutt' ylhäällä orressa vielä on vain,
se häkki, mi sulkee mun sirkuttajain,
ja vaiennut vaikerrus on vankilan;
oi, murheita muistaa ken vois laulajan?


title: Sylvian joululaulu

text:
2. Miss' sypressit tuoksuu nyt talvellakin,
istun oksalla uljaimman puun,
miss' siintääpi veet, viini on vaahtovin
ja sää aina kuin toukokuun.
Ja Etnanpa kaukaa mä kauniina nään,
ah, tää kaikki hurmaa ja huumaapi pään,
ja laulelmat lempeesti lehdoissa soi,
sen runsaammat riemut ken kertoilla voi!


title: Sylvian joululaulu

text:
3. Sä tähdistä kirkkain nyt loisteesi luo
sinne Suomeeni kaukaisehen!
Ja sitten kun sammuu sun tuikkeesi tuo,
sa siunaa se maa muistojen!
Sen vertaista toista en mistään ma saa,
on armain ja kallein mull' ain Suomenmaa!
Ja kiitosta sen laulu soi Sylvian
ja soi aina lauluista sointuisimman.


title: Sylvian joululaulu

text:
1. Och nu är det jul i min älskade Nord,
är det jul i vårt hjärta också?
Och ljusen de brinna på rågade bord,
och barnen i väntan stå.
Där borta i taket, där hänger han än,
den bur, som har fångat min trognaste vän,
och sången har tystnat i fängelseborg,
o, vem har ett hjärta för sångarens sorg?


title: Sylvian joululaulu

text:
2. Jag bor i de eviga vårarnas land,
där de glödande druvorna gro.
Cypresserna dofta vid havets strand,
där har jag mitt ensliga bo.
Det flammande Etna, det gnistrar så skönt,
och luften är vårlig och gräset är grönt,
orangernas ånga ur skogarna går,
och ljuv mandolinen som kärlek slår.


title: Sylvian joululaulu

text:
3. Cypresserna dofta. Det brusande hav
i silver mot stranden bryts;
vid foten av Etna, där är en grav,
vars sorg uti blommor byts.
Där slumrar en gäst från nordens dal;
och nu är det jul i hans fädernesal.
Vem sjunger din visa, som fordom en gång?
Hör, Sylvia sjunger din hembygds sång!


title: Sylvian joululaulu

text:
4. Och stråla, du klaraste stjärna i skyn,
blicka ned på min älskade Nord!
Och när du går bort under himmelens bryn,
välsigna min fädernejord!
I blommande vårar på gyllene strand,
var finnes ett land som mitt fädernesland?
För dig vill jag sjunga om kärlek och vår,
så länge din Sylvias hjärta slår.


title: Bélmezin kasvot

text: Bélmezin kasvot ovat Espanjassa elokuussa 1971 tapahtunut väitetty paranormaali ilmiö, jossa omakotitalon laattalattiaan ilmestyi aavemaiselta näyttäviä kasvokuvia. Tapaus sattui Bélmez de la Moraledassa, joka sijaitsee Jaénin maakunnassa. Nykyisin talo toimii matkailukohteena.


title: Bélmezin kasvot

text: Elokuussa 1971 María Gómez Cámara havaitsi oudot kasvot lattiassa. Marían aviomies Juan Pereira ja heidän poikansa Miguel hajottivat lattian kasvojen kohdalta ja laittoivat uuden sementin vanhan päälle. Tarinan mukaan kuitenkin kasvoja ilmestyi useampi ja parin vuoden aikana lattiassa nähtiin 18 eri kasvot.


title: Peipot

text: Peipot (Fringillidae) on monilukuinen varpuslintujen heimo. Siihen kuuluu lukuisia sukuja ja 225 melkein koko maapallolle levinnyttä lajia. Niillä on tavallisesti korkea, lyhyt, voimakas siemensyöjien nokka. Toisissa luokitteluissa Havaijilla esiintyvät peipot on luokiteltu omaksi heimoksi tai alaheimoksi havaijinpeipot Drepanididae/Drepanidinae.


title: Chow chow

text: Chow chow eli kiinanpystykorva on Kiinasta kotoisin oleva yli 2000 vuotta vanha koirarotu. Kiinaksi sitä kutsutaan nimellä "Songshi Quan" (鬆獅犬, pinyin: sōngshī quǎn), mikä tarkoittaa "pöyheää leijonakoiraa". Chow chow'ta on kutsuttu myös Tang-dynastian koiraksi, "Tang Quan".


title: Chow chow

text: Chow chow on luonteeltaan varautunut, lempeä, rauhallinen ja uskollinen seurakoira. Se on ehdottomasti yhden perheen koira, sen kiintymys omistajaan on syvä ja se on luonteeltaan vahvatahtoinen. Sen tapa suhtautua vieraisiin on ylpeän välinpitämätöntä eikä se alennu liehakoimaan edes omistajalleen. Kiinanpystykorva haukkuu vahtiessaan kumealla äänellä.


title: Chow chow

text: Kiinanpystykorvalle tavoitellaan jalostuksessa suoria takajalkoja, ja pahimmillaan takajalan polvessa reisi- ja sääriluun välinen kulma on lähes 180 asteen oikokulma, jossa nivelpinta on taaksepäin vinossa. Hiertyminen katkaisee lopulta eturistisiteen. Ristisidevammat ovat rodulla erittäin yleisiä.


title: Chow chow

text: Muita perinnöllisiä sairauksia ovat kyynärnivelten sijoiltaanmeno, lonkkavika, silmien vuotaminen, iho-ongelmat sekä silmäluomien sisään- tai uloskiertyminen.


title: Chow chow

text: Chow chow kuuluu Suomen Kennelliiton perinnöllisten vikojen ja sairauksien vastustamisohjelmaan (PEVISA), ja pentujen rekisteröinnin edellytyksenä on molempien vanhempien kyynärnivelkuvaus sekä hyväksytty lonkkakuvaustulos.


title: Chow chow

text: Chow chow on yksi maailman vanhimmista koiraroduista. Vaikka koiria pidetään nykyään lemmikkeinä, ne ovat hyvin itsenäisiä ja omatahtoisia. Rotua on käytetty alun perin yleistyökoirana muun muassa vetojuhtana, metsästyksessä ja vahtina, ja sitä on myös kasvatettu lihan ja turkin vuoksi. Rodun varsinaista alkuperää ei tunneta. Eurooppaan chow chow tuotiin ensimmäisen kerran 1800-luvun lopulla merimiesten mukana: kaikenlaisesta kauppatavarasta käytetty "chow chow" -nimitys tarttui koiraan.


title: Chow chow

text: Vanha tarina kertoo kiinanpystykorvan saaneen sinisen kielensä, kun jumala maalasi taivasta siniseksi. Hän pudotti muutaman pisaran maalia maahan, jolloin koira nuoli ne. Toinen versio kertoo chow chow'n syöneen jumalan pudottamia taivaan palasia hänen puhkoessaan taivaankanteen tähdenreikiä.


title: Chow chow

text: Ensimmäisiä chow chow'n saaneita eurooppalaisia oli kuningatar Viktoria vuonna 1865. Alkuperältään tuntematon anekdootti kertoo kuningattaren ihastuneen chow chow'n pennun ulkonäköön niin, että usean ompelijan piti suunnitella ja valmistaa hänelle lahjaksi koiranpennun näköinen pehmolelu. Leikkikalu miellytti kuningatarta suuresti.


title: Chow chow

text: Chow chow on melko vankka ja lyhytrunkoinen, olemukseltaan ryhdikäs ja omanarvontuntoinen koira. Kiinanpystykorvilla on hyvin tiheä turkki, ja ne voivat olla lyhyt- tai pitkäkarvaisia. Turkki on erityisen paksu niskan alueella, mikä luo koiralle leijonamaisen harjan. Myös raajojen takaosassa turkki on pidempää. Turkki on useimmin punainen, mutta voi olla myös musta, kermanvärinen, sinertävä, valkoinen tai kanelinvärinen (fawn). Karkeahkon peitinkarvan alla on tiheä pohjavilla.


title: Chow chow

text: Chow chow'n pää on melko suuri suhteessa runkoon. Kiinanpystykorvilla on erikoinen sinertävän musta kieli ja suorat takajalat. Korvat ovat "nallemaiset": pienet, pystyt ja pyöreäkärkiset. Rodun tunnusomainen piirre on myös sen surullinen tai pohdiskeleva ilme, "murjotus".


title: Chow chow

text: Pentuturkki vaatii aikaa ja työtä, mutta aikuisen kiinanpystykorvan turkin hoito on varsin helppoa. Pentuikäisen chow chow'n turkki takkuuntuu helposti, joten sitä on harjattava säännöllisesti. Lisäksi on tärkeää totuttaa pentu turkin käsittelyyn. Aikuisenkin chow chow'n turkki tarvitsee säännöllistä hoitoa, jotta iho saa ilmaa ja voi hengittää, näin ehkäistään iho-ongelmia. Karvanlähtöaika on pari kertaa vuodessa, ja silloin turkista olisi hyvä harjata pois irtoava pohjavilla. Chow chow ei ole trimmattava rotu.


title: Yhdysvaltain 1. ratsuväkidivisioona

text: Yhdysvaltain 1. ratsuväkidivisioona () on tällä hetkellä 17 000 sotilaallaan Yhdysvaltain maavoimien suurin divisioona. Se on organisoitu seitsemäksi prikaatin kokoiseksi osastoksi, joista kolme on taistelevia yksiköitä. Divisioona perustettiin vuonna 1921. Toisen maailmansodan aikana divisioona luopui hevosistaan ja soti Tyynellä merellä kevyenä jalkaväkenä. Vietnamin sodassa divisioona käytti liikkumiseen enimmäkseen helikoptereita, koska niillä pystyi liikkumaan helposti Vietnamin ylängöillä ja alangoilla. Nykyään divisioona koostuu yhdistetyistä panssari- ja jalkaväkiyksiköistä.


title: Yhdysvaltain 1. ratsuväkidivisioona

text: Yhtymän kotitukikohtana on Fort Hood Texasissa.


title: Kankaan pelimannit

text: Kankaan pelimannit oli 1960-luvun alussa aloittanut suomalainen kansanmusiikkiyhtye.


title: Borleyn pappila

text: Borleyn pappila tunnettiin englantilaisena kummitustalona. Pappila sijaitsi Stour-joen pohjoisrannalla Borleyssä Essexissä. Se rakennettiin vuonna 1862. Rakennuksessa ja sen lähiympäristössä väitetään tehdyn sen olemassaolon aikana lukuisia kummitushavaintoja sekä koetun paranormaaleja ilmiöitä. Niitä tutki vastaaviin ilmiöihin perehtynyt tutkija Harry Price, jonka tämä tutkimus teki tunnetuksi. Pappila tuhoutui tulipalossa 1939. Price suoritti vielä tutkimuksia raunioissa 1943. Rauniot purettiin 1944.


title: Borleyn pappila

text: Pappilan rakennutti kirkkoherra Henry Bull. Hänen jälkeensä siinä asui poikansa pastori Harry Bull vuoteen 1927. 1928 pappilaan muutti pastori Guy Smith vaimoineen ja juuri he ottivat yhteyttä Daily Mirror - lehden kautta Society for Psychich Research - yhdistykseen monien havaitsemiensa ilmiöiden vuoksi. Lehti lähetti paikalle aluksi reportterin mutta järjesti myös yhdistyksen tutkijan Harry Pricen paikalle.


title: Borleyn pappila

text: Smithit muuttivat pois 1929 ja sinne muutti pastori Lionel Foyster perheineen 1930. 1935 rakennus jäi tyhjäksi.


title: Borleyn pappila

text: Borleyn kylässä oli jo ennen pappilan rakentamista kerrottu kummittelevasta nunnasta, joka vaelteli pappilan mailla. Aaveen sanottiin olleen nunnan joka oli yrittänyt karata munkin kanssa. Rangaistukseksi hänet olisi lukittu huoneeseen ja näännytetty nälkään. Munkki olisi hirtetty. Nunnan aave häiritsi Henry Bullin perhettä katselemalla toistuvasti ruokasalin ikkunasta perheen aterioidessa, ja Bull muurautti ikkunan umpeen. Aaveen näkivät useat perheen ulkopuoliset henkilöt eri aikoina. Henry Bull ei pelännyt kummittelua, vaan rakennutti huvimajan, josta voisi katsella ulkona hämärän aikoihin liikkunutta aavetta.


title: Borleyn pappila

text:
Pastori Smithin vaimo uskoi nähneensä aave-hevosvaunut. Rakennuksessa kuultiin palvelijoiden kellojen soittoa, vaikka ne oli poistettu käytöstä ja niihin johtavat sähköjohdot katkaistu. Lisäksi kuultiin lapsen askeleita. Ovet lukittuivat itsestään ja seiniin ilmestyi graffiteja jotka oli osoitettu "MF :lle".
Ikkunoissa kerrottiin havaitun valoja ja outoja hajuja kuvailtiin.Esineet liikkuivat talossa ja sen ympärillä. Price itse kuvaili ensimmäisellä käynnillään miten verannan lasikaton läpi oli lennähtänyt kivi hänen ollessaan siellä. Itse rakennus oli muutoin tyhjä ja lukittu.


title: Borleyn pappila

text: Erityisesti Lionel Foysterin vaimo Marianna kuvaili kummittelua väkivaltaiseksi. Hänet olisi esimerkiksi heitetty vuoteesta alas ja että häntä kohti olisi singottu esineitä.


title: Borleyn pappila

text: Price vuokrasi pappilan tutkimuksia varten vuoden ajaksi 1937. Hänellä oli apunaan 48 havainnoitsijaa. Hän suhtautui kerrottuihin tapahtumiin skeptisesti. Tutkimustensa aikana Price näki erään lehtimiehen kanssa varjomaisen hahmon puutarhassa. Erään lukitun ja tyhjän huoneen ikkuna hajosi sisältä ulospäin ja siitä lensivät kynttilänjalka ja tiiliskivi. Tutkimuksen työntekijä kuvaili miten ryhmän työskentelyynsä käyttämän huoneen ovi sulkeutui ja meni lukkoon hänen ollessaan siellä avaimen ollessa sisäpuolella. Erääseen suljettuun huoneeseen ilmestyivät kultasormus ja takki, joita kukaan ryhmässä ei ollut nähnyt aikaisemmin. Myös lämpötilojen vaihtelua havaittiin ja mitattiin. Vielä tulipalon jättämissä rauniossakin kuultiin koputuksia sekä havaittiin valoja ja lämpötilojen vaihteluita.


title: Borleyn pappila

text: Raunioissa 1943 tekemissään kaivauksissa Price löysi kellarista n. 30-vuotiaan naisen leukaluun ja osia pääkallosta. Hän oli vakuuttunut, että ne olivat tarinoiden nunnan jäänteet. Price järjesti asianmukaisen hautauksen. Ilmiöiden sanottiin vaimentuneen ja hävinneen ennen raunioiden purkamista 1944.


title: Borleyn pappila

text: Harry Price julkaisi tutkimustensa tulokset kirjassa "The Most Haunted House in England". Teos teki hänet yhdeksi tunnetuimmista paranormaalien ilmiöiden tutkijoista. Price kuoli 1948.


title: Borleyn pappila

text: Harry Price itse epäili ilmiöiden aitoutta. 1940 hän julkaisi mielipiteen, että Marianna Foyster olisi järjestänyt osan ilmiöistä silmänkääntötempuilla. Kummitteluun liittyvä tarina rakastuneista ja karkaamista yrittäneistä munkista ja nunnasta tai nunnakokelaasta on ollut suosittu Britannian kansanperinteessä. Kokonaisuudessaan hän silti piti kummittelua aitona.


title: Borleyn pappila

text: Ollessaan jo vanhus Marianna Foyster tunnusti lavastaneensa kummittelua saadakseen hiljaiseen elämäänsä vaihtelua Lontoossa. 1979 hän väitti kahdelle Iso-Britannian parapsykologisen seuran edustajan tekemässä haastattelussa, että hänen miehensä oli aiheuttanut poltergeist- ilmiöt. Toisaalta hän sanoi että osaa ilmiöistä ei oltu lavastettu, ja outoja ilmiöitä oli havaittu jo ennen kuin Price kiinnitti pappilaan huomiota.


title: Borleyn pappila

text: Pricen arvostelijat pilkkasivat tutkimusmenetelmiä sekä julkista ilmoittelua tarkkailijoiden saamiseksi pappilan tutkimuksia varten. Hänen arveltiin myös itse lavastaneen ilmiöitä.


title: Borleyn pappila

text: E.J Dingwall, Kathleen Goldney ja Trevor Hall kirjoittivat kirjan "The Haunting of Borley Rectory" jonka S.P.R julkaisi 1956. Kirja oli erittäin skeptinen Pricestä sekä rehellisenä tutkijana että persoonana. Erityisesti Dingwallin motiivit kirjan kirjoittamiseksi saattoivat kuitenkin olla kyseenalaiset. Goldney totesi Pricestä toisessa yhteydessä, että Price saattoi olla älyllisesti epärehellinen ts. hieman herkkäuskoinen muttei itse alentuisi väärentämään ilmiöitä.


title: Yhdysvaltain 1. panssaridivisioona

text: Yhdysvaltain 1. panssaridivisioona ( "Old Ironsides") on Yhdysvaltain maavoimien vanhin ja arvostetuin panssaridivisioona. Sen juuret ulottuvat vuoteen 1940.


title: Yhdysvaltain 1. panssaridivisioona

text: Divisioona perustettiin 15. heinäkuuta 1940 Fort Knoxissa.


title: Yhdysvaltain 1. panssaridivisioona

text: Divisioona sai tulikasteensa 8. marraskuuta 1941, jolloin liittoutuneet nousivat maihin Pohjois-Afrikassa. Tämä teki siitä myös ensimmäisen taisteluihin osallistuneen yhdysvaltalaisen panssaridivisioonan, joka sittemmin taisteli Tunisiassa kenraali Rommelin joukkoja vastaan aina liittoutuneiden vuonna 1943 saavuttamaan Afrikan sodan voittoon saakka


title: Yhdysvaltain 1. panssaridivisioona

text: Syyskuussa 1943 divisioona osallistui Salernon maihinnousuun Italiassa ja kesäkuun 4. päivä 1944 divisioona vapautti Rooman. Se taisteli Pohjois-Italiassa aina sodan loppuun saakka, jonka jälkeen se siirrettiin Saksaan osaksi liittoutuneiden miehitysjoukkoja. Lopulta vuonna 1946 divisioona palasi takaisin Yhdysvaltoihin, jättäen osan yksiköistään edelleen Saksaan. Vielä samana vuonna divisioona lakkautettiin.


title: Yhdysvaltain 1. panssaridivisioona

text: Korean sodan takia divisioona saatettiin jälleen aktiiviseksi 7. maaliskuuta 1951. Samalla se sai toistaiseksi ainoana divisioonana käyttöönsä M48 Patton -panssarivaunut. Useiden vaiheiden jälkeen divisioona uudelleenorganisoitiin vuonna 1962 ja saatettiin täyteen vahvuuteen.


title: Klaus Roth

text: Klaus Friedrich Roth (Breslau, 29. lokakuuta 1925 – Inverness, 10. marraskuuta 2015) oli brittiläinen matemaatikko, joka on tunnettu Diofantoksen approksimaatiota, suuria seulamenetelmiä ja epäsäännöllisiä jakaumia koskevista julkaisuistaan. Hän syntyi Breslaussa (silloisessa Saksassa, nykyisin Wrocław, Puola), mutta hän on elänyt nuoruudestaan asti Yhdistyneissä kuningaskunnissa. Hän valmistui Peterhousesta (Cambridge, Englanti) vuonna 1945. Hänen ohjaajansa oli Harold Davenport.


title: Klaus Roth

text: Rothin merkittävin tulos, Thuen-Siegelin-Rothin lause, tai lyhyemmin "Rothin lause", on vuodelta 1955, jolloin hän työskenteli luennoitsijana Lontoon University Collegessa. Hän voitti Fieldsin mitalin vuonna 1958 edellä mainitun lauseen todistuksesta.


title: Klaus Roth

text: Vuonna 1956 hän todisti, että jokaisessa kokonaislukujen osajoukossa, jolla on positiivinen tiheys, on äärettömän monta aritmeettista jonoa, jonka pituus on 3. Tämä tulos oli ensimmäinen askel kohti Szemerédin lauseen todistusta. Roth sai professuurin UCL:sta vuonna 1961 ja vuonna 1966 Lontoon Imperial Collegesta. Tästä virasta hän jäi eläkkeelle vuonna 1988.


title: Eija Kantola

text: Eija-Riitta Kantola (s. 6. maaliskuuta 1966 Pori) on suomalainen iskelmälaulaja. Hänet valittiin tangokuningattareksi vuonna 1992, ja vuonna 1994 hän voitti Syksyn sävel -kilpailun laululla ”Yön hiljaisuus”. Suomen euroviisukarsinnassa 1996 Kantola tuli toiseksi kappaleella ”Rakkauden kirja”.


title: Eija Kantola

text: 11 omaa albumia julkaissut Kantola on kiertänyt laulukeikoilla 14-vuotiaasta. Kantola aloitti levytysuransa vuonna 1988 taiteilijanimellä Eijariitta, mutta muutti sen vuonna 1992 muotoon Eija Kantola. Kantola joutui käymään oikeutta nimen käytön suhteen, kun levy-yhtiö markkinoi vanhaa tuotantoa taiteilijan uudella nimellä.


title: Eija Kantola

text: Koulutukseltaan Kantola on sairaanhoitaja. Hän asuu Ari Pekka Kuisminin, jonka kanssa avioitui vuonna 2009, ja teini-ikäisen tyttärensä kanssa Veikkolassa Kirkkonummella 2010-luvun alkupuolella puolisonsa kanssa rakentamassaan talossa. Tytär on Kantolan edellisestä avioliitosta Markus Lampelan kanssa. He erosivat alkuvuonna 2006 ja Kantola tapasi nykyisen miehensä saman vuoden kesällä Tangomarkkinoilla.


title: Erkki Saarela

text: Erkki Saarela (s. 24. lokakuuta 1946 Helsinki) on suomalainen näyttelijä ja ohjaaja.


title: Erkki Saarela

text: Saarela valmistui Suomen teatterikoulusta vuonna 1972. Hän on ollut kiinnitettynä KOM-teatterissa vuosina 1972–1982 ja Lilla Teaternissa 1987–1988. Muutoin hän on työskennellyt freelancerina sekä ohjannut useita näytelmiä. Hän on myös tunnettu television sketsisarjoista, kuten "Hukkaputkesta" ja "Soitinmenoista", jossa tunnetuksi tuli erityisesti hänen esittämä hahmo Pastori Silli.


title: Erkki Saarela

text: Hänen poikansa Niko Saarela on myös näyttelijä. Erkki Saarela on nykyään naimisissa näyttelijä Sari Mällisen kanssa.


title: Niko Saarela

text: Niko Pietari Saarela (s. 28. helmikuuta 1972 Helsinki) on suomalainen näyttelijä. Saarela on kiinnitettynä näyttelijänä KOM-teatterissa. Hän valmistui Teatterikorkeakoulun näyttelijäntyön koulutusohjelmasta teatteritaiteen maisteriksi vuonna 1998. Niko Saarelan isä on näyttelijä Erkki Saarela.


title: Niko Saarela

text: Saarela tunnetaan muun muassa rooleistaan Aleksi Mäkelän elokuvassa "Pahat pojat" sekä Saara Saarelan (ei sukua) elokuvassa "Väärät juuret". Hän näytteli "Vintiöt"-televisiosarjassa, jota käsikirjoitti yhdessä Kari Hietalahden kanssa. Saarela näytteli myös rikospoliisin roolin Nelosen draamasarjassa "Mustat lesket".


title: Niko Saarela

text: Saarela on näytellyt myös teatterissa. Vuonna 2001 hän esitti Suomen Kansallisteatterissa Kullervon roolin. Vuonna 2008 hän näytteli Helsingin Kaupunginteatterissa "Missä kuljimme kerran" -näytelmässä Allan Kajanderin roolin. Hän on ollut mukana useissa KOM-teatterin näytelmissä ja tehnyt sinne myös runoesityksiä. Hän näytteli vierailijana Julian Assangen roolin Helsingin Kaupunginteatterissa 12. joulukuuta 2013 ensi-iltansa saaneessa näytelmässä "Verkossa – Wikileaksin nousu ja tuho".


title: Niko Saarela

text: Poliittiselta suuntaukseltaan Saarela on vasemmistolainen. Hän näytteli yhdessä Olavi Uusivirran kanssa Mike Pohjolan ohjaamassa ja käsikirjoittamassa vasemmistoliiton humoristisessa vaalivideossa "Leftia Solutions".


title: Steel Panthers

text: Steel Panthers on Strategic Simulationsin kehittämä vuoropohjainen strategiapelisarja. Pelisarjan suunnittelusta ja ohjelmoinnista vastasivat Gary Grigsby ja Keith Brors.


title: Pedoen epäyhtälö

text:
Pedoen epäyhtälö eli Neubergin–Pedoen epäyhtälö on epäyhtälö kahden kolmion sivujen ja alojen välillä. Sen mukaan kolmion, jonka sivujen pituudet ovat formula_1, formula_2 ja formula_3 sekä ala formula_4 ja kolmion, jonka sivujen pituudet ovat formula_5, formula_6 ja formula_7 sekä ala formula_8 välillä on voimassa
formula_9.
Pedoen epäyhtälössä on voimassa yhtäsuuruus jos ja vain jos annetut kolmiot ovat yhtenevät. Pedoen epäyhtälö voidaan todistaa Aczélin epäyhtälön avulla.


title: JPP

text: JPP on suomalainen Kaustisella vuonna 1982 perustettu kansanmusiikkiyhtye. Se toimi vuoteen 1988 nimellä Järvelän Pikkupelimannit.


title: JPP

text: Alkuperäiskokoonpanoon kuuluivat Arto Järvelä (viulu), Juha Varila (viulu), Jarmo Varila (viulu), Jouni Järvelä (basso) ja Timo Alakotila (harmoni). Myöhemmin yhtyeeseen liittyi Kankaan pelimanneissa soittanut Mauno Järvelä (viulu). Nykykokoonpanossa soittavat Tommi Pyykönen (viulu), Arto Järvelä, Mauno Järvelä, Antti Järvelä (basso), Matti Mäkelä (viulu) ja Timo Alakotila.


title: Henrik Tikkanen

text: Georg Henrik Tikkanen (9. syyskuuta 1924 Helsinki – 19. toukokuuta 1984 Espoo) oli suomenruotsalainen kirjailija ja taiteilija. Hän toimi pakinoitsijana ja piirtäjänä "Hufvudstadsbladetissa" 1947–1967, minkä jälkeen hän työskenteli "Helsingin Sanomissa" 1967–1984.


title: Henrik Tikkanen

text: Henrik Tikkanen syntyi merkittävään Tikkasen kulttuurisukuun. Hänen vanhempansa olivat arkkitehti ja olympiamitalisti Toivo Robert Tikkanen sekä Kyllikki Ingeborg Tikkanen o.s. Vitali (1901–1963). Tikkasen isänisä oli taidehistorioitsija J. J. Tikkanen ja tämän isä Paavo Tikkanen, joka oli perustamassa "Suometar"-sanomalehteä vuonna 1847. Äidinisä oli Lahdessa piirilääkärinä toiminut Johan Vitali.


title: Henrik Tikkanen

text: Tikkasen ensimmäinen puoliso oli taiteilija Lia Tikkanen (o.s. Etrock) vuosina 1949–1962. Hänen toinen puolisonsa oli vuodesta 1963 kirjailija Märta Tikkanen.


title: Henrik Tikkanen

text: Tikkanen valmistui ylioppilaaksi Helsingin Suomalaisesta Yhteiskoulusta vuonna 1943.


title: Henrik Tikkanen

text: Piirtäjänä Tikkanen tunnetaan ohuella tussilla tehdyistä Helsingin maisemista, naisvartaloista ja aforismeja kuvittavista nopeasti piirretyistä kasvokuvista. Lisäksi hän kirjoitti muun muassa matkakirjoja, lastenkirjoja, näytelmiä, kuunnelmia ja pakinoita nimimerkillä Mishagal. Tikkanen teki myös mainonnan suunnittelutöitä muun muassa Renault-automerkille.


title: Henrik Tikkanen

text: Kirjailijana Tikkanen muistetaan parhaiten vuonna 1975 alkaneesta muistelmasarjastaan. Sarja tunnetaan osoitetrilogiana, joka koostuu teoksista "Kulosaarentie 8" (1975), "Majavatie 11" (1976) ja "Mariankatu 26" (1977). Myöhemmin sarjaa jatkoivat vielä teokset "Yrjönkatu" (1980) ja "Henrikinkatu" (1982). Kukin muistelmateos on saanut nimensä osoitteesta, joka on ollut Tikkaselle keskeinen kuvattuna aikana.


title: Henrik Tikkanen

text: Kaikki osoitetrilogian osat ovat noin 140-sivuisia pienoisromaaneja. Sarja kuvaa suomenruotsalaista sivistyneistöä 1920-luvulta 1970-luvulle asti. Keskiössä ovat Tikkanen sekä hänen perheensä. Sarjan tematiikkaa kuvaavat hyvin ensimmäisen osan aloitussanat: ”Tämä on karmea tarina synnillisestä elämästä, äkkikuolemasta, haureudesta ja viinasta. Aiheena on eräs onneton perhe ja sen taistelu kohtaloaan vastaan, sehän juuri kaikessa mahdottomuudessaan on elämän tarkoitus.”


title: Henrik Tikkanen

text: Osoitetrilogiassaan Tikkanen pyrkii rehellisyyteen. Paljastavuudessaan se lähestyy niin sanottua tunnustuskirjallisuutta, jolla on vankka asemansa Suomessa nimenomaan suomenruotsalaisessa kirjallisuudessa. Sarjassa todelliset henkilöt – muun muassa runoilija Arvo Turtiainen, kirjailija Jörn Donner ja presidentti K. J. Ståhlberg – esiintyvät omilla nimillään. Tärkeimpänä taiteellisena ohjenuorana Tikkasella on kuitenkin satiirinen tyyli, mikä vaikuttaa tosiasioitten valintaan ja keskinäiseen painotukseen. Terävä ironia ja sarkasmi leimaa kaikkea kuvausta, minkä ansiosta Tikkasta on verrattu muun muassa Jonathan Swiftiin ja Voltaireen. Kirjailija myös pohtii objektiivisen muistamisen mahdollisuutta, kun kyseessä on oma, tunnesiteitten leimaama elämänhistoria.


title: Henrik Tikkanen

text: "Kulosaarentie 8" alkaa Tikkasen syntymän tienoilta vuodesta 1924. Kirjailija etsii syitä perheensä olemisen tapaan myös sukunsa historiasta. Tikkanen osallistuu jatkosotaan vapaaehtoisena, ja sotamuisteluun sisältyy voimakas kritiikki tapaan kuvata sotaa maailmankirjallisuudessa. Teos päättyy kirjailijan isän kuolemaan kohta sodan jälkeen. Teoksessa keskeinen paikka on Kulosaaressa sijaitseva kirjailijan lapsuudenkoti, jonka hän jättää perinnönjaon myötä.


title: Henrik Tikkanen

text: "Majavatie 11" keskittyy sodanjälkeisen nuorison ajelehdintaan. Tikkanen solmii ensimmäisen avioliittonsa ja aloittaa suhteensa tulevaan vaimoonsa, Märtaan.


title: Henrik Tikkanen

text: "Mariankatu 26" ulottuu 1950-luvulta 20 vuotta eteenpäin. Keskeisenä teemana teoksessa on kirjailijan kohtalonyhteys alkoholisoituneena kuolleeseen isäänsä.


title: Comet (panssarivaunu)

text: Comet oli brittiläinen panssarivaunu, jota käytettiin ensimmäisen kerran toisen maailmansodan loppupuolella. Cometia pidetään yhtenä brittien parhaista toisen maailmansodan aikaisista panssarivaunuista.


title: Comet (panssarivaunu)

text: Comet, mallinumeroltaan A34, kehitettiin Cromwell-panssarivaunun seuraajaksi, ja näissä kahdessa oli monia yhtäläisyyksiä. Cometia suunniteltaessa oli omaksuttu vaikutteita saksalaisten Panther-vaunusta.


title: Comet (panssarivaunu)

text: Pääaseena Cometissa oli 77 mm:n HV-tykki, joka oli kehitetty kuuluisasta 76,2 mm:n O. Q. F (Ordnance Quick Firing) 17-pounder -panssarintorjuntakanuunasta. Tosiasiassa 77 mm HV:n kaliiperi oli sama kuin 17-naulaisen 76,2 mm:n, mutta koska 77 mm HV:n hylsynpituus oli 420 mm ja 17-naulaisen taas 583 mm, nimettiin uudempi ase sekaannusten välttämiseksi 77 mm HV:ksi. Tykki oli toisen maailmansodan mittapuun mukaan hyvä, muttei kuitenkaan suurempilähtönopeuksisen 17-naulaisen veroinen. Suomessa tykin nimike oli 77 PSVK 44.


title: Comet (panssarivaunu)

text: Comet-vaunuja käytettiin vuodesta 1944 lähtien, aluksi lähinnä Yhdistyneen kuningaskunnan 11. panssaridivisioonassa ("11th Armoured Division", 1941–46). Maailmansodan päätyttyä Cometit päätyivät taistelukentälle ainakin Korean sodassa. Yhdistynyt kuningaskunta päätti luopua Cometeista vuonna 1958, minkä jälkeen ne myytiin ulkomaille. Comet-vaunuja hankittiin muun muassa Suomen puolustusvoimille 1950-luvulla; Suomessa ne säilyivät käytössä vuoteen 1970 asti, ja varastoista ne poistettiin vasta vuonna 2007. Muita Cometia käyttäneitä valtioita ovat tiettävästi olleet Burma, Etelä-Afrikka, Irlanti ja Kuuba.


title: Comet (panssarivaunu)

text: Cometista konstruoitiin myös 84 mm:n tykillä varustettu panssarintuhoojavaunu Charioteer.


title: Tuomo Ruutu

text: Tuomo Iisakki Ruutu (s. 16. helmikuuta 1983 Vantaa) on suomalainen jääkiekkoilija ja lajin maailmanmestari. Hän edusti viimeksi Sveitsin NLA-liigassa pelaavaa HC Davosia kaudella 2016–2017, eikä ole kertonut aikooko jatkaa uraansa. Kaudella 2018–2019 hän toimii Suomen alle 20-vuotiaiden maajoukkueen apuvalmentajana.